
AEE: ALLE 


In numele lui Allah Ar-Rahman (Preamilostivul), 
Ar-Rahim (Prea Îndurătorul) 


De ce s-a căsătorit Profetul Mohammed 
(Pacea si binecuvântarea lui Allah fie asupra 
sa!) cu mai multe femei? A făcut acest lucru 

pentru satisfactia sexuală? 


De fiecare dată când este menţionat numele Profetului 
Mohammed (Pacea si binecuvântarea lui Allah fie asupra sa!), in 
mintea multor oameni apare imaginea unui bărbat cu multe soții. 
Pentru musulmani, multiplele sale căsătorii au semnificaţii şi 
implicaţii imense atât în cadrul islamului, cât şi într-un cadru mai 
larg, pentru întreaga istorie a lumii. Inutil să mai spunem, 
problema rămâne controversată şi, ca atare, orice studiu al ei 
necesită o abordare obiectivă. Prin urmare, ne vom strădui să 
abordăm acest subiect fiind pe cât posibil de obiectivi. 


Profetul Mohammed (Pacea și binecuvântarea lui Allah fie 
asupra sa!) a avut drept scop succesul misiunii sale ca Trimis al 
lui Allah şi stabilirea unei societăţi bazate pe Poruncile lui Allah 
şi nu pe ale sale. Pentru a atinge acest scop, el (Pacea si 
binecuvântarea lui Allah fie asupra sa!) a făcut tot ceea ce a fost 
omeneşte posibil: a întărit relațiile cu diferitele triburi ale Arabiei, 
a încheiat tratate de pace cu duşmanii săi de moarte si a păstrat 
relațiile cu conducătorii diferitelor triburi, națiuni şi religii. 
Printre altele, căsătoriile sale au fost o modalitate prin care a 
cultivat relaţii cu diverse triburi influente. 


Dacă am privi căsătoriile Profetului (Pacea şi binecuvântarea 
lui Allah fie asupra sa!) în acest context, motivele din spatele lor 

ar deveni clare. Ar fi deosebit de simplist şi incorect să judecăm 
căsătoriile sale ca fiind doar pentru plăceri carnale. 


Haideţi să examinăm acum, pe scurt, contextul fiecăreia 
dintre căsătoriile sale, pentru a vedea dacă acesta era cazul. Încă 
de la început, este de o importanţă majoră să precizăm că, în afară 
de una dintre soțiile sale, toate celelalte unsprezece soții ale 
Profetului (Pacea şi binecuvântarea lui Allah fie asupra sa!) au 
fost văduve sau divortate. De fapt, cele mai multe au fost văduve. 


Prima dată, Mohammed (Pacea şi binecuvântarea lui Allah 
fie asupra sa!) s-a căsătorit cu o văduvă pe nume Khadijah (Allah 
să fie mulţumit de ea!), care fusese deja căsătorită de două ori. Ea 
(Allah să fie mulţumit de ea!) avea 40 de ani, iar el (Pacea si 
binecuvântarea lui Allah fie asupra sa!) 25. Ea (Allah să fie 
mulțumit de ea!) a fost prima femeie care a îmbrățişat islamul. 
Khadijah (Allah să fie mulțumit de ea!) a fost o mare mângâiere 
pentru el (Pacea și binecuvântarea lui Allah fie asupra sa!) de-a 
lungul vieţii sale şi Profetul (Pacea şi binecuvântarea lui Allah fie 
asupra sa!) a continuat să şi-o amintească până în ultimii săi ani 
de viata, ca pe soția lui cea mai iubită. I-a fost fidel timp de 25 de 
ani, până la moartea ei, atunci când el avea 50 de ani, iar ea 65. 


Dacă scopul lui ar fi fost satisfacerea dorințelor carnale, asa 
cum a fost învinuit de către duşmanii săi, el (Pacea si 
binecuvântarea lui Allah fie asupra sa!) ar fi putut să se 
căsătorească şi cu alte femei, tinere si frumoase, într-o societate 
în care poligamia era o normă - nu ar fi existat niciun motiv pentru 
care să rămână fidel unei singure femei, mai în vârstă decât el, 
până la vârsta de cincizeci de ani. Doar acest fapt ar fi suficient 
pentru a respinge în totalitate acuzaţiile împotriva sa în această 
privinţă. Însă, pentru a pune punct definitiv acestei acuzaţii, vom 
examina toate căsătoriile sale. 


După moartea Khadijei (Allah să fie mulțumit de ea!), 
Profetul Mohammed (Pacea şi binecuvântarea lui Allah fie asupra 
sa!) s-a căsătorit cu o altă văduvă, Sawdah (Allah să fie mulțumit 
de ea!), în vârstă de 65 de ani. Ea şi primul ei sot, Sakran, s-au 


ISIAMHOUSE «com 


W 5 قی‎ 


numărat printre cei care au emigrat în Etiopia, fugind de 
opresiunea şi persecuția meccanilor. Pe drumul de întoarcere spre 
Mecca, soţul ei a murit. Văzând situația ei dificilă, Profetul (Pacea 
şi binecuvântarea lui Allah fie asupra sa!) s-a căsătorit cu ea. 


Apoi, el (Pacea şi binecuvântarea lui Allah fie asupra sa!) s- 
a căsătorit cu “Aishah (Allah să fie mulțumit de ea!), fiica 
companionului şi prietenului său de-o viata, Abu Bakr (Allah să 
fie mulțumit de el!). ‘Aishah (Allah să fie mulțumit de ea!) a fost 
mai întâi logodită cu Jabir ibn Mut‘im, la vârsta de 5 ani. 
Căsătoriile între minori erau, în mod evident, o normă la acel 
moment. Ea a fost singura fecioară dintre soțiile Profetului (Pacea 
şi binecuvântarea lui Allah fie asupra sa!) şi singura care s-a 
născut într-o familie de musulmani. 


Unul dintre obiectivele Profetului (Pacea şi binecuvântarea 
lui Allah fie asupra sa!) în ceea ce privește această căsătorie a fost 
acela de a-şi consolida legătura de fraternitate cu Abu Bakr (Allah 
să fie mulţumit de el!), cel care a fost principalul lui apărător 
împotriva meccanilor. În al doilea rând, ‘Aishah (Allah să fie 
mulțumit de ea!) provenea dintr-un neam recunoscut pentru 
onoare şi inteligență. Profetul (Pacea şi binecuvântarea lui Allah 
fie asupra sa!) ştia că ea avea să aducă beneficii enorme naţiunii 
sale (ummah) prin transmiterea unor relatări cruciale din viaţa lui, 
mai ales cele referitoare la chestiunile familiale şi problemele 
personale, la care alţii nu aveau acces. Într-adevăr, Profetul 
(Pacea şi binecuvântarea lui Allah fie asupra sa!) şi-a sfătuit 
comunitatea să înveţe jumătate din cunoștințele religioase de la 
‘Aishah (Allah să fie mulţumit de ea!). Previziunea Profetului 
(Pacea şi binecuvântarea lui Allah fie asupra sa!) s-a adeverit, 
deoarece ea a mai trăit timp de 45 de ani după moartea lui, 
devenind una dintre principalele surse de înțelepciune și 
cunoaștere profetică. 


El (Pacea şi binecuvântarea lui Allah fie asupra sa!) s-a 
căsătorit, de asemenea, cu o altă văduvă, Hafsah (Allah să fie 
mulțumit de ea!), care era fiica lui ‘Omar ibn al-Khattab (Allah 
să fie mulțumit de el!), al doilea cel mai apropiat companion al 

său. Soţul ei, Khunays, a fost ucis în bătălia de la Badr. Profetul 
(Pacea şi binecuvântarea lui Allah fie asupra sa!) a simţit că are o 
datorie fata de ‘Omar (Allah să fie mulţumit de el!), a cărui 
acceptare a islamului le-a dat un impuls major musulmanilor din 
Mecca împotriva duşmanilor lor. 


Zaynab (Allah să fie mulţumit de ea!), fiica lui Khuzaimah, 
a fost o altă văduvă cu care Profetul (Pacea şi binecuvântarea lui 
Allah fie asupra sa!) s-a căsătorit. Ea a fost căsătorită cu Ubaydah 
ibn al-Haris (Allah să fie mulțumit de el!), care a fost ucis în 
bătălia de la Badr. Avea şaizeci de ani când Profetul (Pacea și 
binecuvântarea lui Allah fie asupra sa!) s-a căsătorit cu ea. A fost 
cunoscută sub numele de „mama asupriţilor”. Zaynab (Allah sa 
fie mulțumit de ea!) a murit la două sau trei luni după căsătorie. 


Apoi, Profetul (Pacea şi binecuvântarea lui Allah fie asupra 
sa!) s-a căsătorit cu o altă văduvă, Umm Salama (Allah să fie 
mulțumit de ea!). Primul ei sot, Abu Salama (Allah să fie 
mulțumit de el!), a fost ucis în bătălia de la Uhud, lăsând in urmă 
patru orfani. Fiind si însărcinată în acea perioadă, Umm Salama 
(Allah să fie mulțumit de ea!) era extrem de tulburată şi de tristă, 
având nevoie de mult sprijin. După ce a născut, “Omar (Allah să 
fie mulţumit de el!) i-a propus Profetului (Pacea şi binecuvântarea 
lui Allah fie asupra sa!) să se căsătorească cu ea, iar el (Pacea şi 
binecuvântarea lui Allah fie asupra sa!) a acceptat propunerea. Ce 
motiv putea avea o persoană de 54 de ani să se căsătorească cu 
o văduvă cu patru orfani, cu excepţia dragostei, a milei si a 
compasiunii ? A existat şi un alt factor decisiv în această căsătorie: 
Umm Salama (Allah să fie mulțumit de ea!) era din semintia Banu 
Makhzum, care era tribul a doi dintre dușmanii de moarte ai 
islamului din acele timpuri, Abu Jahl si Khalid ibn al-Walid. Desi 
Abu Jahl nu s-a răzgândit niciodată, Khalid a acceptat islamul mai 
târziu şi a devenit un general militar genial. Încă o dată, 
apropierea unor triburi influente şi puternice de islam a fost unul 
dintre obiectivele nobile ale căsătoriilor Profetului (Pacea si 
binecuvântarea lui Allah fie asupra sa!). 

El (Pacea şi binecuvântarea lui Allah fie asupra sa!) s-a 
căsătorit apoi cu o femeie divorțată, Zaynab (Allah să fie 
mulțumit de ea!), fiica lui Jahsh. Înainte, ea a fost căsătorită cu 
Zayd ibn Haritha (Allah să fie mulțumit de el!), sclavul eliberat al 
Profetului (Pacea şi binecuvântarea lui Allah fie asupra sa!). Ea 
era verișoara Profetului (Pacea şi binecuvântarea lui Allah fie 
asupra sa!), fund fiica mătuşii lui paterne. Zayd (Allah să fie 
mulțumit de el!) a divorțat de ea, iar Profetul (Pacea și 
binecuvântarea lui Allah fie asupra sa!) a luat-o de soţie pe când 
Zaynab (Allah să fie mulţumit de ea!) avea 38 de ani. Căsătoria 
lui cu Zaynab (Allah să fie mulțumit de ea!) a avut ca scop 
evidențierea abrogării practicii arabe de până atunci, aceea de a îi 
considera pe fiii adoptați ca fiind fii adevărați. Căsătoria a fost 
consfintita în mod divin, după cum se menționează in Nobilul 
Coran: 


»(...) Apoi, când Zayd a întrerupt orice legătură cu ea, Noi 
Ti-am dat-o tie să-ţi fie soata, pentru ca drepteredincioşii să 
nu mai aibă reţinere în privinţa soțiilor fiilor lor adoptivi, 
dacă aceştia întrerup orice legătură cu ele (...)” [Traducerea 
sensurilor Nobilului Coran, 33:37] 


Umm Habibah (Allah să fie mulţumit de ea!) a fost o altă 
văduvă pe care Profetul (Pacea şi binecuvântarea lui Allah fie 
asupra sa!) a luat-o de soție. Ea era fiica lui Abu Sufyan, un 
duşman inversunat al islamului până la convertirea sa ulterioară. 
Ea a fost căsătorită inițial cu Ubayd Allah (Allah să fie mulțumit 
de el!), un companion al Profetului (Pacea şi binecuvântarea lui 
Allah fie asupra sa!). Ambii au emigrat in Etiopia, fugind de 
persecuția meccanilor. Având in vedere situaţia ei foarte dificilă, 
tatăl ei fiind un dușman al islamului, iar soţul ei un dezertor, 
Profetul (Pacea şi binecuvântarea lui Allah fie asupra sa!) a trimis 
un emisar la Negus, regele Etiopiei, solicitând aranjarea căsătoriei 
cu ea. Regele a aprobat solicitarea şi s-au căsătorit pe când ea avea 
36 sau 37 de ani. La fel ca multe dintre căsătoriile sale, căsătoria 
cu Umm Habiba (Allah să fie mulțumit de ea!) a condus la 
apropierea de islam a unui trib important, Banu “Abd ash-Shams. 

Apoi, el (Pacea şi binecuvântarea lui Allah fie asupra sa!) s- 
a căsătorit cu o altă văduvă, Juwayria (Allah să fie mulţumit de 
ea!). Atât tatăl, cât şi soţul ei au fost dușmani inversunati ai 
islamului; primul planificând atacarea orașului Medina, la 
inițiativa meccanilor. Acesta a fost motivul pentru care armata 
musulmană a atacat tribul tatălui ei. Rezultatul a fost înfrângerea 
lor sub conducerea Profetului (Pacea şi binecuvântarea lui Allah 
fie asupra sa!) şi moartea soțului Juwayriei. În urma conflictului, 
musulmanii au luat mulți prizonieri, printre care se afla şi 
Juwayria (Allah să fie mulțumit de ea!). Tatăl Juwayriei a oferit 
un pret de răscumpărare pentru libertatea ei, însă ea a cerut să 
rămână în serviciul Profetului (Pacea şi binecuvântarea lui Allah 
fie asupra sa!) şi s-au căsătorit la cererea ei, după care a urmat 
eliberarea tuturor prizonierilor de război din tribul ei. Din nou, 
această căsătorie a condus la stabilirea păcii şi a relaţiilor de 
prietenie dintre triburi. 


El (Pacea și binecuvântarea lui Allah fie asupra sa!) s-a 
căsătorit apoi cu o femeie pe nume Safiyya (Allah să fie mulțumit 
de ea!), care era, de asemenea, o văduvă. Cel de-al doilea sot al ei 
a fost ucis în bătălia de la Khaybar. Tatăl ei a fost şeful celebrului 
trib evreiesc Banu Nazir. El a fost ucis în bătălia de la Khaybar, 
iar Safiyya (Allah să fie mulțumit de ea!) a fost luată prizonieră. 
Ea a fost în cele din urmă eliberată, iar Profetul (Pacea și 
binecuvântarea lui Allah fie asupra sa!) a luat-o de soție. Unii s- 
au plâns că ea avea simpatie pentru evrei, iar răspunsul ei a fost 
că aceştia erau rudele ei. Profetul (Pacea şi binecuvântarea lui 
Allah fie asupra sa!) a apărat poziţia ei şi i-a spus să le răspundă 
oamenilor în felul următor: „Tatăl meu este Aaron (Harun) si 
unchiul meu este Moise (Musa) ”. Această căsătorie a condus la 
relații strânse între musulmanii şi evreii din Medina. 


Ultima sa căsătorie a fost, de asemenea, cu o femeie 
divorțată, Maymunah (Allah să fie mulțumit de ea!). Ea mai 
fusese căsătorită de două ori şi era foarte bătrână. S-a căsătorit cu 
Profetul (Pacea şi binecuvântarea lui Allah fie asupra sa!) pe când 
acesta avea 57 de ani. Această căsătorie a fost sugerată de unchiul 

Profetului (Pacea şi binecuvântarea lui Allah fie asupra sa!), 
“Abbas (Allah să fie mulţumit de el!), pentru ca tribul ei - 
Halaliyin — să accepte islamul, ceea ce s-a şi întâmplat: după 
căsătoria lor, oamenii din tribul ei au acceptat islamul în număr 
foarte mare. 


Din cele de mai sus, observăm că nu Profetul (Pacea şi 
binecuvântarea lui Allah fie asupra sa!) a fost cel care şi-a dorit 
aceste căsătorii, ci, mai degrabă, ele au fost plănuite de către 
Allah. El, Preaînaltul, i-a poruncit Trimisului Său (Pacea si 
binecuvântarea lui Allah fie asupra sa!) ca, după ultima căsătorie 
(cu Maymunah, Allah să fie mulţumit de ea!), să nu mai ia o altă 
soţie, pentru că, în acel moment, obiectivele căsătoriilor sale 
fuseseră atinse, iar misiunea profetică era aproape de finalizare: 


„EI nu-ţi mai îngăduie tie (să iei alte) femei apoi, nici să le 
schimbi pe ele cu alte soate (...)” [Traducerea sensurilor 
Nobilului Coran, 33:52] 


Toate acestea nu înseamnă că Profetul (Pacea și 
binecuvântarea lui Allah fie asupra sa!) nu era interesat de 
plăcerile carnale. El (Pacea şi binecuvântarea lui Allah fie asupra 
sa!) a fost cu siguranţă atras de acestea şi de frumuseţea soțiilor 
sale şi nu a ezitat să recunoască acest lucru. El (Pacea şi 
binecuvântarea lui Allah fie asupra sa!) a spus: 


„Femeile şi parfumul mi-au fost făcute dragi, însă eu mi- 
am găsit liniştea în rugăciune.” (An-Nasa’i) 


De fapt, dacă studiem viata lui, observăm că el (Pacea si 
binecuvântarea lui Allah fie asupra sa!) a abordat diferitele 
aspecte ale vieţii umane cu moderație - fie că era vorba de mâncat, 
băut sau de a se bucura de timpul petrecut alături de soțiile sale, 
şi niciodată nu a comis vreun exces. Descrierea lui făcută de către 
multi scriitori occidentali ca fiind promiscuu şi imoral, mai ales 
din cauza faptului că a avut mai multe soţii, este departe de adevăr 
şi de faptele istorice, după cum am arătat mai sus. Astfel, 
căsătoriile lui au avut un motiv social şi un scop mai înalt decât 
simpla satisfacere sexuală. 

Ar fi relevant aici să cităm o femeie, un savant din Occident, 
Karen Armstrong, autoarea cărții „Mohammed: un Profet al 
timpului nostru”, care a spus următoarele cu privire la căsătoriile 
Profetului (Pacea şi binecuvântarea lui Allah fie asupra sa!) şi la 
poligamie în islam: 


„Instituirea coranica a poligamiei a fost o parte a legislaţiei 
sociale. Aceasta nu a fost concepută pentru a satisface apetitul 
sexual masculin, ci pentru a corecta nedreptatile făcute fata de 
văduve, orfani şi alte femei dependente, care erau deosebit de 
vulnerabile. De prea multe ori, oameni fără scrupule le confiscau 
tot şi-i lăsau fără nimic pe cei mai slabi membrii ai familiei... 
Poligamia a fost concepută pentru ca femeile neprotejate să se 
poată căsători în mod decent si pentru ca legăturile iresponsabile 
să dispară; bărbaţii pot avea doar patru soții pe care trebuie să 
le trateze în mod echitabil, fiind considerat un act nejustificabil 
si urât devorarea proprietăţii lor. Coranul a încercat să le dea 
femeilor un statut juridic, de care cele mai multe femei 
occidentale nu s-au bucurat până în secolul al XIX-lea. 
Emanciparea femeilor a fost un proiect drag inimii Profetului 

A răspândit Profetul Mohammed (Pacea si 
binecuvântarea lui Allah fie asupra sa!) 
islamul cu sabia și i-a obligat pe oameni sa 
accepte religia sa? 


Există o convingere generală conform căreia islamul s-a 
răspândit prin sabie. Există două motive principale care arată că 
aceasta este greşită. 


În primul rând, Mesagerul Milei, Profetul Mohammed 
(Pacea şi binecuvântarea lui Allah fie asupra sa!), a proclamat că 
el nu făcea decât să respecte Poruncile lui Dumnezeu, iar departe 
de a-i forța pe oameni să accepte islamul, Allah Preaînaltul a 
interzis în mod explicit convertirea forţată: 


„Nu este silire la credinţă! (...)” [Traducerea sensurilor 
Nobilului Coran, 2:256] 


Există o poveste interesantă în legătură cu revelarea acestui 
verset. Unul dintre  companionii Profetului (Pacea şi 
binecuvântarea lui Allah fie asupra sa!) avea doi fii care au 
imbratisat creştinismul înainte de apariția religiei islamice. Cei 
doi fii au venit la Medina cu un grup de creştini, iar atunci, tatăl 
lor a insistat ca ambii să devină musulmani. Însă ei au refuzat 
cererea tatălui lor şi s-au dus la Profet (Pacea şi binecuvântarea 
lui Allah fie asupra sa!) pentru a-i cere sfatul în această privință. 
Tatăl a întrebat: ,,O, Profet al lui Allah, cum să permit ca o parte 
din mine să intre în lad fara să fac nimic?” Atunci, Allah 
Preaînaltul a revelat versetul de mai sus, care interzice orice 
constrângere în religie. Astfel, cei doi fii ai omului au fost liberi 
să rămână creștini. Mesagerul Milei (Pacea și binecuvântarea lui 
Allah fie asupra sa!) nu i-a obligat să devină musulmani, conform 
dorinţei tatălui lor. 


Într-un alt verset, Allah Preaînaltul spune: 

„Și de-ar fi voit Domnul tău, toţi cei de pe Pământ ar fi 
crezut laolaltă! Și oare tu îi silesti pe oameni ca să fie 
credincioşi?” [Traducerea sensurilor Sfântului Coran, 10:99] 


Toţi oamenii, inclusiv cei care îl acuză pe Profet (Pacea si 
binecuvântarea lui Allah fie asupra sa!) de convertiri forțate, 
recunosc că el (Pacea si binecuvântarea lui Allah fie asupra sa!) a 
fost un om cu frica lui Allah, pe care-L asculta cu toată inima în 
tot ceea ce făcea. Atunci, cum ar fi putut el (Pacea și 
binecuvântarea lui Allah fie asupra sa!) să încalce aceste Porunci 
Divine explicite? 


Există chiar relatări autentice înregistrate în care Profetul 
(Pacea şi binecuvântarea lui Allah fie asupra sa!) i-a sfătuit pe 
unii oameni să nu accepte islamul un timp, pentru siguranţa lor. 


Odată, o persoană pe nume “Amr ibn “Abasa As-Sulami a 
venit, de la o distanță mare, la Mecca pentru a imbratisa islamul. 
Era o perioadă în care musulmanii erau persecutați in Mecca si 
Profetul (Pacea şi binecuvântarea lui Allah fie asupra sa!) era 
extrem de greu de găsit. Cumva, “Amr a reuşit să-l întâlnească şi 
şi-a exprimat dorinţa de a imbratisa islamul. Profetul (Pacea şi 
binecuvântarea lui Allah fie asupra sa!), însă, i-a spus că nu ar 
trebui să imbratiseze islamul în acel moment, deoarece situația 
dintre el (Pacea şi binecuvântarea lui Allah fie asupra sa!) şi 
poporul său era periculoasă. Profetul (Pacea şi binecuvântarea lui 
Allah fie asupra sa!) l-a sfătuit apoi pe ‘Amr să se întoarcă la 
familia lui, până când victoria lui (Pacea şi binecuvântarea lui 
Allah fie asupra sa!) va deveni evidentă. Aproximativ 7-8 ani mai 
târziu, “Amr s-a întâlnit din nou cu Profetul (Pacea și 
binecuvântarea lui Allah fie asupra sa!) pentru a imbratisa 
islamul. Desigur, dacă Profetul (Pacea şi binecuvântarea lui Allah 
fie asupra sa!) s-ar fi preocupat doar de convertirea oamenilor, 
netinand cont de siguranţa lor, el nu l-ar fi sfătuit pe “Amr să se 
întoarcă la familia lui atunci când pericolul era iminent. 


Este adevărat că Profetul (Pacea şi binecuvântarea lui Allah 
fie asupra sa!) era extrem de dornic să transmită Mesajul lui Allah 

Preainaltul si să îi conducă pe oameni spre mântuire. Nobilul 
Coran spune, cu privire la acest zel: 


„Poate că tu te vei tulbura de moarte, din pricina 
mahnirii, pentru că ei nu cred în acest Mesaj.” [Traducerea 
sensurilor Nobilului Coran, 18:6] 


Insă acest zel nu l-a determinat să oblige la convertire nici 
măcar o singură persoană împotriva propriei voințe. 


În al doilea rând, nu există nicio dovadă în istorie care să 
sugereze că Profetul Mohammed (Pacea si binecuvântarea lui 
Allah fie asupra sa!) a acţionat contrar principiului că nu ar trebui 
să existe nicio constrângere în religie. Nu există nici măcar un 
singur caz înregistrat in viata bine documentată a Profetului 
(Pacea şi binecuvântarea lui Allah fie asupra sa!) cu privire la un 
astfel de incident. Deşi unii istorici occidentali pretind contrariul, 
mai multe studii recente au arătat că nicio convertire nu a avut loc 
brusc, sub ameninţarea cu sabia, ci oamenii care trăiau alături de 
musulmani au acceptat în mod treptat şi sincer această credință, 
de bunăvoie. George Sale a avut dreptate atunci când a spus: 


„Cine spune că islamul s-a răspândit prin puterea sabiei, 
face o acuzaţie nedreaptă, pentru că sabia nici măcar nu a fost 
pomenită în multe tari în care islamul s-a răspândit.” 


Mahatma Gandhi, tatăl poporului indian, a spus odată: 


„(...) m-am convins că nu a fost sabia cea care a ajutat 
islamul să ajungă atât de departe. Au fost simplitatea si modestia 
Profetului, îndeplinirea scrupuloasa a promisiunilor sale, 
devotamentul său imens faţă de prietenii şi de adepții lui, curajul 
lui si încrederea absolută în Dumnezeu si în propria misiune. ” 


Celebrul istoric francez, Gustave Le Bon, a afirmat în cartea 
sa, Civilizaţia arabă: 


„Forța nu a fost un factor în răspândirea islamului, si 
aceasta deoarece arabii lăsau popoarele pe care le cucereau să 
isi practice propria religie.” 

Un alt scriitor european celebru, Thomas Carlyle, a declarat: 


„A îl acuza [pe Profet] că s-a bazat pe sabie pentru ca 
oamenii sa răspundă la chemarea lui este o absurditate de 
neînțeles!” 


Istoria, logica, obiectivitatea, precum şi cercetarea științifică 
resping ideea conform căreia Profetul Mohammed (Pacea şi 
binecuvântarea lui Allah fie asupra sa!) şi-a impus religia maselor 
cu forta. Acceptarea voluntară si convingerea totală de adevărul 
islamului au fost cele care au provocat convertiri în masă în multe 
tari. Indonezia, Malaiezia, China şi mai multe tari din Asia de Sud 
sunt exemplele grăitoare ale acestei realități. Putem vedea un 
exemplu al acestui lucru şi astăzi - deși într-un mod mai puţin 
dramatic - în Europa şi America de Nord, unde islamul este religia 
cu cea mai rapidă creştere. 

A scris Mohammed (Pacea si binecuvântarea 
lui Allah fie asupra sa!) Coranul? A plagiat el 
Biblia? 


Acuzatia adusă Profetului Mohammed (Pacea şi 
binecuvântarea lui Allah fie asupra sa!) cum că ar fi autorul 
Coranului este foarte răspândită, mai ales în Occident. Chiar şi 
aceia dintre scriitorii occidentali care au o oarecare simpatie fata 
de islam refuză să admită că Nobilul Coran este o Revelatie şi ca 
autorul ei este Allah (Dumnezeu) Însuşi. Există o tradiţie lungă şi 
adânc înrădăcinată în literatura occidentală care consideră 
Coranul ca fiind lucrarea Profetului (Pacea şi binecuvântarea lui 
Allah fie asupra sa!). Astfel, vom analiza această problemă într- 
un mod extrem de concis, în lumina faptelor istorice bine 
documentate, a logicii, precum si în raport cu personalitatea 
Profetului (Pacea si binecuvântarea lui Allah fie asupra sa!), viata 
şi profesiunea sa. 


Profetul Mohammed (Pacea și binecuvântarea lui Allah fie 
asupra sa!) este probabil persoana cu viata cea mai documentată 
din Antichitate si din întreaga istorie. Acest fapt ne permite să 
examinăm cu atenție afirmaţia conform căreia el însuşi (Pacea şi 
binecuvântarea lui Allah fie asupra sa!) ar fi scris Coranul. Acesta 
este un subiect ce necesită numeroase volume, deoarece oamenii 
de ştiinţă au discutat în detaliu sutele de dovezi puternice care 
stabilesc originea divină a Coranului. Având în vedere subiectul 
acestei broşuri, vom menţiona doar câteva. 


În primul rând, era binecunoscut printre arabii din Mecca 
faptul că Profetul Mohammed (Pacea şi binecuvântarea lui Allah 
fie asupra sa!) nu ştia să citească sau să scrie. Coranul însuși 
afirmă că Profetul (Pacea şi binecuvântarea lui Allah fie asupra 
sa!) a fost neinvatat, în sensul că el nu putea citi sau scrie. Nimeni 
din comunitatea meccană nu a încercat să nege această afirmaţie 
din Coran: 

„(...) Deci credeţi în Allah تو‎ în Trimisul Său, Profetul cel 
neinvatat, care crede în Allah si în Cuvintele Sale! Si urmati- 
I! Poate că veti fi calauziti!” [| Traducerea sensurilor Nobilului 
Coran, 7:158] 


Asa cum este înregistrat în biografia sa, atunci când îngerul 
Gavriil (Jibril, pacea fie asupra sa!) a venit la Profet (Pacea si 
binecuvântarea lui Allah fie asupra sa!) pentru prima dată la 
vârsta de 40 de ani şi i-a revelat primul verset din Coran: 
„Citeşte!”, răspunsul lui (Pacea și binecuvântarea lui Allah fie 
asupra sa!) a fost că nu ştia să citească. Astfel, încă de la începutul 
Revelaţiei, putem observa că Profetul (Pacea şi binecuvântarea 
lui Allah fie asupra sa!) nu ar fi fost capabil să redacteze o carte. 
Într-adevăr, după cum afirmă Coranul, faptul că Profetul (Pacea 
şi binecuvântarea lui Allah fie asupra sa!) era nestiutor de carte a 
fost, în sine, o chestiune de Intelepciune Divina: 


„Și tu nu ai citit mai înainte nicio altă carte şi nici nu ai 
scris-o cu dreapta ta (fiindcă era nestiutor de carte). Atunci s- 
ar fi îndoit cei care tăgăduiese Adevărul.” [Traducerea 
sensurilor Nobilului Coran, 29:48] 


În al doilea rând, de mai multe ori de-a lungul vieții 
Profetului Mohammed (Pacea şi binecuvântarea lui Allah fie 
asupra sa!), au apărut probleme la care el nu a putut găsi o soluție 
până când aceasta nu i-a fost revelată de către Allah 
Preainteleptul. În multe dintre aceste cazuri, răspunsul a întârziat, 
cauzându-i Profetului (Pacea şi binecuvântarea lui Allah fie 
asupra sa!) o anxietate profundă. Dacă Profetul (Pacea şi 
binecuvântarea lui Allah fie asupra sa!) ar fi conceput 
răspunsurile el însuși, de ce-ar fi trebuit să mai aștepte 
„Revelaţia”? Iată câteva exemple în acest sens: 


e odată, un grup de oameni a acuzat-o pe soția Profetului, 
‘Aishah (Allah să fie mulțumit de ea!), de adulter. Aceste acuzaţii 
calomnioase au zguduit comunitatea din Medina și au condus la 
separarea temporară a Profetului (Pacea şi binecuvântarea lui 
Allah fie asupra sa!) de soţia lui. În această încercare extrem de 

dificilă, el nu a ştiut ce să facă. În cele din urmă, au fost revelate 
versetele care au stabilit nevinovăția “Aishei (Allah să fie 
mulțumit de ea!) şi care i-au mustrat pe cei care au adus acuzaţii 
false împotriva ei. 


e odată, liderii tribului Quraiş i-au adresat Profetului (Pacea 
şi binecuvântarea lui Allah fie asupra sa!) câteva întrebări cu 
scopul de a-l testa şi pentru a vedea dacă acesta era într-adevăr 
Trimisul lui Allah. Ei i-au pus întrebări cu privire la diferite 
poveşti şi chestiuni, cum ar fi: cei şapte adormiti, Dhu-l-Qarnayn, 
natura spiritului, etc. Au trecut săptămâni întregi fără ca Profetul 
(Pacea şi binecuvântarea lui Allah fie asupra sa!) să ofere vreun 
răspuns, pentru că el nu avea cunoştinţe despre ele la acel 
moment. Ca urmare a întârzierii, Profetul (Pacea si 
binecuvântarea lui Allah fie asupra sa!) a fost acuzat de către 
neamul Quraiş că este un mincinos. În cele din urmă, Profetul 
(Pacea şi binecuvântarea lui Allah fie asupra sa!) a primit prin 
Revelatie un Capitol (Sura) întreg din Coran, numit Peştera (Al- 
Kahf, Capitolul 18), precum şi alte versete, răspunzând la toate 
întrebările care i-au fost adresate de către neamul Qurais. 


e în primele zile ale islamului, musulmanii obişnuiau să se 
roage cu fata spre Ierusalim. Profetul (Pacea si binecuvântarea lui 
Allah fie asupra sa!) isi dorea să schimbe direcția de rugăciune de 
la Ierusalim la Mecca, însă nu a făcut acest lucru; în schimb, a 
aşteptat o Poruncă de la Domnul său, ridicând capul către Cer. 
Coranul afirmă: 


„Noi vedem deseori îndreptarea feţei tale către Cer. Să te 
îndreptăm către o giblah care-ţi va plăcea (...)” [Traducerea 
sensurilor Nobilului Coran, 2:144] 


După ce Poruncile lui Allah au fost revelate, musulmanii și- 
au întors imediat feţele în rugăciune în direcția Meccai, 
întorcându-se de la Nord la Sud. 


In toate aceste cazuri si în multe altele, Profetul (Pacea şi 
binecuvântarea lui Allah fie asupra sa!) nu a acționat până când 
nu a primit Revelația cu un răspuns explicit sau cu o poruncă. Asa 

a fost mereu, chiar dacă, din cauza întârzierii, el (Pacea si 
binecuvântarea lui Allah fie asupra sa!) a fost mustrat $i acuzat ca 
ar fi un profet fals. Dacă Profetul (Pacea și binecuvântarea lui 
Allah fie asupra sa!) ar fi fost autorul Coranului, el ar fi putut 
„revela” versetele mai devreme. Acest lucru arată că Nobilul 
Coran este o Revelatie de la Allah Preainaltul si nu o născocire a 
lui Mohammed (Pacea şi binecuvântarea lui Allah fie asupra sa!). 


In al treilea rând, arabii, atât musulmani, cât şi 
nemusulmani, au recunoscut valoarea și măiestria literară a 
Coranului: 


+ “Omar ibn al-Khattab (Allah să fie mulțumit de el!) 
obişnuia să fie jurat al festivalului de poezie din Mecca. Măiestria 
lui în ceea ce priveşte limba arabă era impresionantă, însă, atunci 
când a auzit o parte din Coran, a fost atât de impresionat încât a 
îmbrățișat imediat islamul. Cum ar fi putut Profetul (Pacea si 
binecuvântarea lui Allah fie asupra sa!) să creeze o astfel de 
capodoperă literară la vârsta de 40 de ani, când el niciodată nu 
avut un astfel de talent mai înainte? 


+ în mod similar, multi alții, printre care At-Tufayl ibn ‘Amr 
ad-Dawsi si Utba ibn Rabi‘ah, au avut astfel de experiente cand 
au auzit parti din Coran. Ei au repetat mărturisiri precum: ,,Am 
auzit cuvinte cum nu mai auzisem. Pe Allah, nu este nici poezie, 
nici magie, nici divinaţie. ” Aceasta era prima impresie de cele 
mai multe ori. Acest lucru arată că Nobilul Coran a fost ceva 
dincolo de talentul sau geniul Profetului (Pacea şi binecuvântarea 
lui Allah fie asupra sa!) şi că originea sa a fost alta decât Profetul 
Mohammed (Pacea şi binecuvântarea lui Allah fie asupra sa!). 


În al patrulea rând, există o diferenţă clară între spusele 
Profetului (Pacea şi binecuvântarea lui Allah fie asupra sa!) şi 
versetele coranice. Spusele Profetului (Pacea şi binecuvântarea 
lui Allah fie asupra sa!) au fost înregistrate în volume, numite 
volume de ahadith, care sunt mai voluminoase decât Coranul. 
Atunci când vorbea, cuvintele lui nu erau însoțite de nicio 
experiență excepțională, însă atunci când primea Revelația, avea 

de multe ori experiențe anormale. Când versetele îi erau revelate, 
Profetul (Pacea şi binecuvântarea lui Allah fie asupra sa!) 
transpira uneori chiar şi în zilele reci, fata i se înroşea, corpul său 
devenea greu etc. Doar se prefăcea? Categoric nu! Cum ar fi putut 
el (Pacea şi binecuvântarea lui Allah fie asupra sa!) să trăiască o 
astfel de viață complicată timp de 23 de ani? 


Aceasta este diferenţa dintre hadith-uri şi Coran. În ceea ce 
priveşte Coranul, Profetul (Pacea şi binecuvântarea lui Allah fie 
asupra sa!) l-a primit prin Revelatie textuală de la Allah 
Preainaltul, iar, în ceea ce priveşte hadith-urile, acestea reprezintă 
propriile sale cuvinte. 


Un alt punct important în acest sens este diferenţa uriaşă 
dintre stilul lingvistic al Coranului şi cel al hadith-urilor. O 
comparație între ele arată, fără echivoc, că autorul Coranului este 
complet diferit de cel al hadith-urilor. De asemenea, este 
înregistrat în mod autentic că arabii înşişi au fost surprinși de 
limbajul Coranului, deoarece nu a fost cunoscut că Profetul 
(Pacea şi binecuvântarea lui Allah fie asupra sa!) ar fi compus 
vreo piesă literară înainte de primirea Revelatiei. In mod evident, 
limbajul Coranului este foarte diferit de cel al Profetului 
Mohammed (Pacea şi binecuvântarea lui Allah fie asupra sa!). 
Chiar şi persoanele nevorbitoare de limba arabă pot vedea aceasta 
diferență imensă de stil şi limbaj între Coran şi ahadith, chiar dacă 
citesc doar traducerile lor. 


În al cincilea rând, o bună parte din Coran include povestiri 
despre Profetii precedenţi (Pacea fie asupra lor!) şi popoarele lor. 
Întotdeauna, concluzia finală este aceea că Profetul (Pacea și 
binecuvântarea lui Allah fie asupra sa!) nu a avut cunoştinţe 
anterioare cu privire la niciuna dintre aceste povestiri sau 
evenimente istorice şi că le-a aflat prin Revelatie. De exemplu: 


e după relatarea povestirii lui Moise (Pacea fie asupra sa!) şi 
a Faraonului, Coranul spune: 


„Tu (0, Mohammed) nu ai fost pe coasta de Apus, când i- 
am dat lui Moise Porunca (Tora), si nici n-ai fost printre 

martori. ~ Însă Noi am făcut să se ivească generații (între 
vremea lui Moise şi vremea ta) şi vremea care s-a scurs peste 
ele a fost lungă. Tu nu ai locuit printre oamenii din Madyan 
ca să reciti (neamului tău) versetele Noastre, dar Noi te-am 
trimis ca (pe tine ca) Mesager.” [Traducerea sensurilor 
Nobilului Coran, 28:44-45] 


e de asemenea, Coranul spune, după ce vorbește despre Isus 
(Pacea fie asupra lui!) şi Maria (Pacea fie asupra ei!): 


„Acestea sunt dintre veştile necunoscutului pe care Noi ti 
le revelăm (fie, o, Mohammed!). Tu nu ai fost lângă ei, când ei 
au aruncat calemurile lor (pentru a hotărî) care dintre ei s-o 
ocrotească pe Maria si nu ai fost lângă ei nici când ei au avut 
discuţia.” [Traducerea sensurilor Nobilului Coran, 3:44] 


e de asemenea, după ce vorbeşte despre Profetul Iosif (Pacea 
fie asupra lui!): 


„Aceasta este una dintre istoriile nestiute (necunoscute de 
Profetul Mohammed si de arabi), pe care Noi ţi-o revelăm. Tu 
nu ai fost lângă ei (lângă frații lui Iosif), atunci când s-au 
adunat cu toţii şi au viclenit (să-l arunce pe Iosif în fundul 
putului).” [Traducerea sensurilor Nobilului Coran, 12:102] 


Versete aşa cum sunt cele de mai sus se repetă în mod 
obişnuit după povestirile din Coran. Astfel, dacă Profetul (Pacea 
şi binecuvântarea lui Allah fie asupra sa!) ar fi aflat aceste 
povestiri de la evrei şi creştini, de ce ] le-ar fi atribuit lui Allah 
Preaînaltul? A fost el (Pacea şi binecuvântarea lui Allah fie asupra 
sa!) un mincinos? 


In al şaselea rând, Coranul l-a criticat sever pe Profet (Pacea 
şi binecuvântarea lui Allah fie asupra sa!) în mai multe rânduri: 


+ Profetul (Pacea şi binecuvântarea lui Allah fie asupra sa!) 
stătea odată împreună cu unii dintre liderii tribului Quraiș, 
invitându-i la islam. Un om orb, “Abd Allah ibn Umm Maktum, 
care era deja musulman, a venit la Profet (Pacea şi binecuvântarea 
lui Allah fie asupra sa!) pentru a-i adresa câteva întrebări cu 

privire la islam. Profetul (Pacea si binecuvântarea lui Allah fie 
asupra sa!) l-a ignorat, deoarece era ocupat cu transmiterea 
Mesajului islamului liderilor Qurais, sperând că aceştia se vor 
converti la islam. Cu privire la aceasta, i-au fost revelate 
următoarele versete, care i-au reproșat această atitudine și l-au 
mustrat: 


„El (Mohammed) s-a încruntat şi s-a întors cu spatele, ~ 
Atunci când bărbatul cel orb (‘Abd Allah ibn Umm-Maktum) a 
venit la el (pentru a ti cere sfatul, in timp ce Profetul era foarte 
ocupat, predicându-le unora dintre conducătorii tribului Qurais). 
~ Si cum ai putea tu să ştii? Poate că el ar putea fi purificat 
(prin sfatul tău).” [Traducerea sensurilor Nobilului Coran, 
80:1-3] 


+ Profetului (Pacea şi binecuvântarea lui Allah fie asupra sa!) 
îi plăcea să mănânce miere. Odată, el a refuzat să o mai consume 
după ce soțiile sale (‘Aishah şi Hafsah, Allah să fie mulțumit de 
ele!) l-au descurajat să facă acest lucru, ca urmare a unei dispute 
ce a avut loc între ele. Allah Preaînaltul i-a reproşat acest lucru şi 
l-a mustrat din nou: 


„O, Profetule! De ce iti interzici tu ceea ce Allah ţi-a 
îngăduit, căutând să le multumesti pe soțiile tale? Si Allah este 
Ghafiir (Prea Iertător), Rahim (Prea Îndurător).” [Traducerea 
sensurilor Nobilului Coran, 66:1] 


+ în timpul bătăliei de la Tabtik, unii ipocriti au venit şi i-au 
cerut Profetului (Pacea şi binecuvântarea lui Allah fie asupra sa!) 
permisiunea de a nu participa la campania militară. Milostivul 
Profet (Pacea şi binecuvântarea lui Allah fie asupra sa!) le-a 
acceptat cererea. După aceea, i-a fost revelat următorul verset: 


„Allah să te ierte (Mohammed)! De ce le-ai dat tu voie (să 
rămână acasă si să nu pornească la luptă), înainte de a-i 
descoperi pe cei aflaţi întru adevăr şi de a-i cunoaște pe cei 
mincinosi?” [Traducerea sensurilor Nobilului Coran, 9:43] 

Există multe alte incidente în care Profetul (Pacea şi 
binecuvântarea lui Allah fie asupra sa!) a fost dojenit si mustrat 
de către Allah Preaînaltul. Întrebarea logică aici este următoarea: 
de ce ar fi inventat Profetul (Pacea şi binecuvântarea lui Allah fie 
asupra sa!) aceste versete? Chiar dacă i-ar fi revelat cineva aceste 
versete, de ce le-ar fi păstrat, în ciuda convingerii ferme că ele 
aveau să fie recitate şi citite de-a lungul veacurilor? Răspunsul 
logic şi concret este că acestea nu sunt cuvintele Profetului (Pacea 
şi binecuvântarea lui Allah fie asupra sa!), iar el nu este autorul 
Coranului. 


În al şaptelea rând, una dintre cele mai importante teme ale 
Coranului este aceea că Sursa lui este Allah Însuşi. Profetul 
(Pacea şi binecuvântarea lui Allah fie asupra sa!) nu avea niciun 
drept să adauge sau să ascundă ceva din ceea ce i-a fost revelat: 


„Și dacă el (Mohammed) Ne-ar fi atribuit în mod fals 
(chiar şi) câteva vorbe, ~ Cu siguranţă l-am fi apucat noi (ca 
răzbunare) cu putere ~ Si apoi cu siguranţă i-am fi tăiat Noi 
artera inimii (aorta, provocându-i moartea  imediată).” 
[Traducerea sensurilor Nobilului Coran, 69:44-46] 


Dacă Profetul (Pacea și binecuvântarea lui Allah fie asupra 
sa!) ar fi fost autorul Coranului, de ce ar fi rostit aceste cuvinte? 
A fost el (Pacea şi binecuvântarea lui Allah fie asupra sa!) atât de 
mincinos încât să redacteze Coranul și să inventeze amenințări la 
adresa lui? Istoria si logica resping aceasta pretindere, mai ales că 
Profetul (Pacea şi binecuvântarea lui Allah fie asupra sa!) a fost 
cunoscut pentru faptul că nu a rostit nicio minciună de-a lungul 
vieţii sale. Înaintea Profetiei, chiar şi păgânii recunoşteau 
sinceritatea lui, iar el (Pacea și binecuvântarea lui Allah fie asupra 
sa!) era cunoscut sub numele de „cel demn de încredere” şi „cel 
sincer”. Trebuie să credem că brusc, la vârsta de 40 de ani, 
Profetul (Pacea şi binecuvântarea lui Allah fie asupra sa!) a 
început nu numai să rostească un şir lung de minciuni, ci şi să 
spună minciuni împotriva lui Allah Însuşi? Pur şi simplu ilogic! 

Acuzatia de plagiere a Bibliei 


Acuzatia că Profetul (Pacea şi binecuvântarea lui Allah fie 
asupra sa!) ar fi plagiat Biblia este nefondată, din următoarele 
motive: 


e în primul rând, există sute de referinţe in Nobilul Coran cu 
privire la incidente care au avut loc în trecutul îndepărtat şi care 
nu se găsesc în Biblie. Spre exemplu, cainta lui Adam (Pacea fie 
asupra sa!) din Paradis şi acceptarea acesteia de către Dumnezeu, 
lucru care respinge baza conceptului creştin de păcat originar. 
Coranul menționează, de asemenea, diverse întâmplări din viețile 
Profetilor (Pacea fie asupra lor!) care lipsesc din Biblie. Un 
exemplu este aruncarea lui Avraam (Pacea fie asupra sa!) în foc 
doar pentru a fi salvat de către Allah Preainaltul şi construirea de 
către el a locului de cult sfânt, Ka ‘bah, în Mecca. Se relatează, de 
asemenea, multe parti esențiale din viețile lui Noe și Isus (Pacea 
fie asupra lor!), unele dintre ele contrazicând complet narațiunea 
biblică. De unde a primit Mohammed (Pacea şi binecuvântarea 
lui Allah fie asupra sa!) toate aceste informaţii? În mod sigur, nu 
ar fi putut fi din Biblie. Cum poate susține cineva rațional că 
Profetul (Pacea şi binecuvântarea lui Allah fie asupra sa!) a 
plagiat Biblia? 


e in al doilea rând, în ceea ce priveşte acuzația că Profetul 
(Pacea şi binecuvântarea lui Allah fie asupra sa!) ar fi învăţat tot 
Coranul de la călugărul creștin Bahira, aceasta este o acuzație 
absurdă din cel puţin două motive: 


¢ întâlnirea dintre Profet (Pacea şi binecuvântarea lui Allah 
fie asupra sa!) şi călugăr a fost una foarte scurtă, pe când Profetul 
(Pacea şi binecuvântarea lui Allah fie asupra sa!) avea doar 12 
ani. Călugărul i-a invitat pe oamenii din caravana cu care 
călătorea Profetul (Pacea şi binecuvântarea lui Allah fie asupra 
sa!) la o cină, în timp ce aceasta se afla în drum spre Siria. Este 
de neconceput ca Profetul (Pacea şi binecuvântarea lui Allah fie 
asupra sa!) să fi învăţat tot ceea ce avea nevoie să înveţe de la 
Bahira de-a lungul unei singure întâlniri atât de scurte. Mai mult 

decât atât, nu există nicio înregistrare care să arate că Profetul 
(Pacea si binecuvântarea lui Allah fie asupra sa!) ar fi învăţat 
Biblia de la Bahira, desi există relatări în care călugărul prezice 
Profetia lui Mohammed (Pacea şi binecuvântarea lui Allah fie 
asupra sa!), despre care aflase din Scripturile creştine şi evreiești. 


+ parti mari din Coran (inclusiv multe dintre Capitolele sale 
lungi, aşa cum sunt Capitolele 5, 8, 9, 24, 33, 48, etc.), se ocupă 
cu problemele politice şi sociale cu care s-a confruntat Profetul 
(Pacea şi binecuvântarea lui Allah fie asupra sa!) în Medina timp 
de mai mult de zece ani. Cum ar fi putut aceste Capitole să îi fie 
dictate de către Bahira? Este șocant faptul că un astfel de 
argument a fost transmis de către un autor francez, care a pretins 
că Profetul (Pacea şi binecuvântarea lui Allah fie asupra sa!) a 
învăţat întreg Coranul de la Bahira într-o singură întâlnire scurtă. 


După cum am menționat deja, există multe pretinderi 
conform cărora Profetul (Pacea şi binecuvântarea lui Alah fie 
asupra sa!) a învăţat o mare parte a referintelor istorice din Coran 
de la creştinii sau evreii care trăiau pe timpul său. O astfel de 
pretindere afirmă că doi misionari creştini ar fi vizitat Mecca în 
timpul târgurilor anuale, iar Profetul (Pacea si binecuvântarea lui 
Allah fie asupra sa!) ar fi primit informaţii de la ei. Însă, aceşti 
creştini au murit cu mult înainte ca Profetul Mohammed (Pacea 
şi binecuvântarea lui Allah fie asupra sa!) să se fi născut si, astfel, 
este imposibil ca ei să-l fi învăţat ceva. 

A pornit Profetul Mohammed (Pacea şi 
binecuvântarea lui Allah fie asupra sa!) 
numeroase războaie barbare și sângeroase? 


Profetul Mohammed (Pacea şi binecuvântarea lui Allah 
fie asupra sa!), Mesagerul Milei, nu a prescris războiul ca pe o 
stare naturală, însă, în același timp, războiul nu putea fi pur تو‎ 
simplu abolit. Ceea ce poate face orice lider reformator sau 
spiritual este să minimalizeze brutalitatea acestuia. La Porunca lui 
Allah, Mesagerul Milei (Pacea şi binecuvântarea lui Allah fie 
asupra sa!) a încercat să stabilească norme de război care făceau 
ca acesta să fie cât mai uman, încurajau pacea şi reduceau 
pierderile de vieți omeneşti. 


Abordarea profetică a războiului poate fi apreciată mai bine 
privind câteva statistici. Mesagerul Milei (Pacea si 
binecuvântarea lui Allah fie asupra sa!) a fost nevoit să se apere, 
din punct de vedere militar, în mai multe rânduri, însă numărul 
total de pierderi omenești care a rezultat din acest fapt este 
surprinzător de mic, în comparaţie cu alte bătălii şi războaie 
similare din istoria omenirii. Dintr-un total de 28 de bătălii şi 38 
de campanii militare, totalul pierderilor, de ambele parti, s-a 
ridicat la aproximativ 1.284 de vieți. 


Cineva ar putea susține că motivul numărului scăzut de 
victime este numărul mic al combatantilor care au participat la 
diferitele campanii. Însă, o examinare atentă arată că procentul 
persoanelor ucise în aceste războaie în raport cu numărul de 
oameni care au participat la ele nu a depăşit 1,5%. Având în 
vedere că Mesagerul Milei (Pacea şi binecuvântarea lui Allah fie 
asupra sa!) a câştigat majoritatea acestor bătălii, numărul 
victimelor indică faptul că el (Pacea si binecuvântarea lui Allah 
fie asupra sa!) nu poate fi numărat printre cuceritorii şi generalii 
militari nemiloşi şi barbari ai istoriei umane - de fapt, nici pe 
departe. 

Comparati numerele de mai sus cu alte războaie din istoria 
omenirii. De exemplu, numai în al doilea război mondial, 
procentul dintre numărul persoanelor ucise (inclusiv civili) şi 
numărul combatantilor care au fost implicaţi în acest război a fost 
de 351%, adică, 10.600.000 de persoane au participat la acest 
război şi, totuși, numărul pierderilor umane a fost de aproximativ 
54.800.000. 


Contrar promovării războiului barbar, Mesagerul Milei 
(Pacea şi binecuvântarea lui Allah fie asupra sa!) a adus schimbări 
radicale în modul de desfăşurare al războiului, limitând în mod 
radical folosirea violenței împotriva altora. Mesagerul Milei 
(Pacea si binecuvântarea lui Allah fie asupra sa!) a trăit într-o 
lume în care războiul era brutal şi agresiv, la fel cum este şi astăzi, 
de altfel. La fel ca Imperiul Roman şi cel Persan din acea vreme, 
triburile arabe se implicau în luptă mai mult pentru câştiguri 
materiale decât pentru vreun scop moral superior. Însă, 
Mesagerul Milei (Pacea si binecuvântarea lui Allah fie asupra sa!) 
a schimbat radical acest lucru. 


Mesagerul Milei (Pacea şi binecuvântarea lui Allah fie 
asupra sa!) a impus respectarea unor principii morale importante 
chiar și în tumultul războiului. În primul rând, el (Pacea şi 
binecuvântarea lui Allah fie asupra sa!) a redefinit conceptul de 
război. Prin introducerea unui termen complet nou - jihad fi sabil 
Allah - el (Pacea şi binecuvântarea lui Allah fie asupra sa!) a 
purificat războiul de interese pur materiale si de motive egoiste. 
Jihad înseamnă ,, straduinta, a depune un efort susținut pentru a 
elimina nedreptatile si opresiunea impusă de alții”. Prin 
adăugarea cuvintelor „pe calea lui Allah” (fi sabil Allah), el 
(Pacea şi binecuvântarea lui Allah fie asupra sa!) i-a învăţat pe 
oameni că războiul nu trebuie să fie purtat de dragul sinelui, al 
prăzii, al mândriei, prestigiului, subjugării sau oprimării altor 
persoane. Această credință a fost ca un liant ce a susținut 
principiile războiului şi a ținut în frâu toate nedreptatile potenţiale 
inerente din cadrul acestuia. 

Sub acest nou concept de război, Mesagerul Milei (Pacea şi 
binecuvântarea lui Allah fie asupra sa!) a introdus o serie 
completă de legi, care cuprindea conduita de război: limitele sale 
morale, componentele, drepturile şi obligaţiile; diferența dintre 
combatanți şi civili şi drepturile lor; drepturile emisarilor, ale 
prizonierilor de război şi ale popoarelor cucerite. Toate aceste 
principii au fost exprimate în mod clar şi fără echivoc de către 
Mesagerul Milei (Pacea și binecuvântarea lui Allah fie asupra 
sa!). 


Mesagerul Milei (Pacea şi binecuvântarea lui Allah fie 
asupra sa!) a subliniat, de asemenea, sanctitatea vieţii umane, fie 
că este vorba de un musulman sau de un nemusulman. El (Pacea 
şi binecuvântarea lui Allah fie asupra sa!) a întruchipat versetul 
coranic: 


„De aceea am prescris Noi pentru fiii lui Israel că cel care 
ucide un suflet nevinovat de uciderea altui suflet sau de o altă 
stricăciune pe Pământ, este ca si când i-ar ucide pe toți 
oamenii (...)” [Traducerea sensurilor Nobilului Coran, 5:32] 


Prin intermediul acestei Instrucţiuni Divine, Mesagerul Milei 
(Pacea şi binecuvântarea lui Allah fie asupra sa!) a purificat 
războiul de orice motiv egoist şi scop necurat. Adepții săi, deşi cu 
siguranță au fost - si încă sunt - predispusi la greşeli mari, au fost, 
în general, exemple remarcabile ale acestor principii. 


Mesagerul Milei (Pacea şi binecuvântarea lui Allah fie 
asupra sa!) a interzis jaful, banditismul şi vandalismul, care erau 
la ordinea zilei în războaiele de dinaintea timpului său. De 
exemplu, după ce a fost semnat tratatul de pace de la Khaybar, 
unii dintre tinerii musulmani au început să jefuiască proprietățile 
evreieşti. Liderul evreu a venit la Mesagerul Milei (Pacea și 
binecuvântarea lui Allah fie asupra sa!) şi l-a întrebat: ,, Este 
normal ca oamenii tăi să sacrifice măgarii noștri, să mistuie 
recoltele noastre si să ne bată femeile?” Imediat, Mesagerul 
Milei (Pacea şi binecuvântarea lui Allah fie asupra sa!) i-a 

poruncit întregii armate să intre în moschee pentru rugăciune și 
le-a spus: 


»(..) Allah nu vă permite să intraţi în casele oamenilor 
Cărţii fără permisiunea lor, să le bateti femeile si să le mâncaţi 
recoltele (...)” (Abu Dawud) 


Dacă un animal se afla pe drum si soldaţii doreau să ia 
laptele său, ei nu puteau face acest lucru decât dacă li se acorda 
permisiunea. Prin urmare, chiar şi pe timp de război, Mesagerul 
Milei (Pacea şi binecuvântarea lui Allah fie asupra sa!) a subliniat 
importanţa respectării regulilor și a respectului fata de averea și 
drepturile altor persoane, ceea ce reprezintă mult mai mult decât 
lucrurile pe care le vedem în războaiele moderne. 


În trecut, armatele distrugeau recolte, terenuri agricole, 
proprietăţi si chiar sate întregi. Dar Mesagerul Milei (Pacea si 
binecuvântarea lui Allah fie asupra sa!) a interzis uciderea 
civililor, aşa cum sunt femeile, copiii, bătrânii, bolnavii, răniții, 
orbii, persoanele cu handicap, bolnavii mintal, călătorii sau 
călugării. De fapt, el (Pacea şi binecuvântarea lui Allah fie asupra 
sa!) a permis doar uciderea celor din primele linii de front; toţi cei 
din spatele lor fiind feriti de atac. In mod remarcabil, Mesagerul 
Milei (Pacea si binecuvântarea lui Allah fie asupra sa!) a oferit 
mult mai mult decât ceea ce este menţionat în teoriile de război 
just ale zilelor noastre. 


Odată, Mesagerul Milei (Pacea şi binecuvântarea lui Allah 
fie asupra sa!) a văzut cadavrul unei femei pe câmpul de luptă și 
s-a supărat foarte tare. Prin urmare, el (Pacea şi binecuvântarea 
lui Allah fie asupra sa!) i-a trimis comandantului său, Khalid ibn 
al- Walid (Allah să fie mulțumit de el!), porunca: 


să nu ucidă femei sau servitori angajaţi.” (Abu‏ (...)ء, 
Dawud)‏ 


Mai mult decât atât, Mesagerul Milei (Pacea si 
binecuvântarea lui Allah fie asupra sa!) le-a poruncit în mod 

specific musulmanilor să nu ucidă călugări sau persoane care se 
roagă si să nu distrugă lăcașurile de cult. 


Inainte de islam, atât arabii, cât şi nearabii, în ardoarea 
răzbunării, îşi ardeau dușmanii de vii. Mesagerul Milei (Pacea şi 
binecuvântarea lui Allah fie asupra sa!) a interzis categoric acest 
lucru: 


,,(...) Nimeni nu trebuie pedepsească cu foc, în afară de 
Domnul focului!” (Abu Dawud) 


De asemenea, el (Pacea şi binecuvntarea lui Allah fie asupra 
sa!) a interzis profanarea şi mutilarea cadavrelor adversarilor prin 
tăierea membrelor. 


Mesagerul Milei (Pacea şi binecuvântarea lui Allah fie 
asupra sa!) a interzis uciderea prizonierilor de război, declarând 
că: 

„(...) O persoană rănită dintre ei nu trebuie să primească 
ultima lovitură (care o va ucide), prizonierii lor nu trebuie 


ucişi, nicio persoană care scapă fugind nu va fi urmărită (...)” 
(Al-Bazzar si Al-Hakim) 


Mesagerul Milei (Pacea şi binecuvântarea lui Allah fie 
asupra sa!) a afirmat, de asemenea, că nu se poate încălca 
încrederea cuiva şi nu pot fi ucise persoanele cu care a fost 
încheiată pacea. Niciun tratat nu trebuie să fie încălcat: 


,(...) Nu furati din prada de război şi nu incalcati 
tratatele! Nu mutilati cadavrele şi nu ucideti femeile! Nu 
ucideti copiii şi bătrânii! (...)” (At-Tabari) 


Astăzi, în epoca războaielor constante sub pretextul 
„atacurilor preventive’, aceste învățături demonstrează 
personalitatea lui justă — un Mesager pentru timpul nostru. 


Mesagerul Milei (Pacea şi binecuvântarea lui Allah fie 
asupra sa!) a făcut tot posibilul pentru a reduce cât mai mult 
numărul victimelor umane. Oricine studiază în mod obiectiv 
războaiele Mesagerului Milei (Pacea si binecuvântarea lui Allah 

fie asupra sa!) şi le compară cu alte războaie din istoria omenirii, 
inclusiv cu războaiele timpurilor noastre moderne (aşa cum sunt 
războaiele din Irak, Afganistan şi războiul împotriva 
terorismului), poate conchide cu ușurință că războaiele sale au 
fost mai puţin sângeroase — şi mai umane. 


Multi îl prezintă pe Mesagerul Milei (Pacea si 
binecuvântarea lui Allah fie asupra sa!) ca pe un instigator la 
război şi ca pe o persoană însetată de sânge, de parcă luptele ar fi 
fost ocupaţia sa principală. Însă, în realitate, din cei zece ani de 
viata în Medina, doar 795 zile le-a petrecut în lupte şi campanii 
militare. Restul din cei zece ani (care sunt aproximativ 2865 zile) 
l-a petrecut cu aducerea de schimbări revoluţionare in viata 
oamenilor si reformarea în totalitate a unei societăți păgâne. Acest 
fapt istoric este trecut cu vederea de majoritatea biografilor şi de 
aproape toți scriitorii occidentali, care îl descriu ca pe un 
instigator la război. 

Este adevărat că Mohammed (Pacea si 
binecuvântarea lui Allah fie asupra sa!) a 
impus pedepse corporale barbare? 


Profetul Mohammed (Pacea şi binecuvântarea lui Allah 
fie asupra sa!), Mesagerul Milei, a transformat o societate afectată 
de crime şi nedreptati într-una pe care musulmanii o credeau a fi 
utopică. Profetul (Pacea şi binecuvântarea lui Allah fie asupra sa!) 
a reușit acest lucru urmând Poruncile lui Allah Preaînaltul și, 
printre altele, a solutionat aspectele negative ale societății prin 
aplicarea unui sistem juridic just si functional. 


Sa luăm ca exemplu cazul adulterului si al promiscuitatii 
sexuale. Atunci când Profetul (Pacea si binecuvântarea lui Allah 
fie asupra sa!) a ajuns în Medina, adulterul era în floare si 
prostituţia era o afacere profitabilă. În primul rând, el (pacea şi 
binecuvântarea lui Allah fie asupra sa!) a ridicat conştiinţa morală 
a poporului său împotriva unor astfel de vicii, fapt care i-a luat un 
timp considerabil. Apoi, a închis porțile bordelurilor şi a purificat 
întreaga comunitate. 


Pentru a înțelege sistemul juridic profetic, trebuie să 
constientizam faptul că Profetul (Pacea şi binecuvântarea lui 
Allah fie asupra sa!) a fost preocupat de toate aspectele vieţii: de 
la tărâmul personal la cel social şi spiritual. Profetul (Pacea și 
binecuvântarea lui Allah fie asupra sa!) a abordat preocupările 
individului şi ale societăţii, atât pe cele lumești, cât şi pe cele din 
Viaţa de Apoi. 


În ceea ce priveşte această lume, dacă analizăm beneficiile 
sociale ale sistemului juridic introdus de Profet (Pacea şi 
binecuvântarea lui Allah fie asupra sa!), ne dăm seama că, în 
esență, sistemul juridic islamic (Shari ‘ah) are multe în comun cu 
majoritatea sistemelor juridice. De exemplu, în încercarea de a 
obţine siguranţa în societăţile umane, sistemele juridice - inclusiv 

cel islamic - folosesc principiul descurajării, ideea fiind ca, prin 
introducerea unei amenințări cu pedeapsa, este mai puţin probabil 
ca individul să comită o anumită infracțiune. 


Să luăm, spre exemplu, infracţiunea de omor. În cazul în care 
o persoană ar sti că nu se va întâmpla nimic cu ea dacă omoară pe 
cineva, aceasta nu ar fi la fel de descurajată să comită un astfel de 
act decât dacă ar şti că va petrece mult timp în închisoare sau 
poate îşi va pierde propria viata ca urmare a acțiunilor sale. Prin 
descurajarea unui individ de la comiterea de acte atroce, prin 
pedepsire, sunt salvate mai multe vieţi, iar societatea este mai 
sigură, după cum spune Nobilul Coran: 


„Și aveţi în talion (pavăză pentru) viata, o, cei daruiti cu 
minte (...)!” [Traducerea sensurilor Nobilului Coran, 2:179] 


În încercarea de a echilibra interesele victimelor şi ale 
societăţii, sistemele juridice — inclusiv sistemul juridic islamic 
(Shari‘ah) - folosesc principii de pedeapsă şi restituire. Prin 
pedeapsă şi restituire, societatea ia înapoi de la criminal profitul 
pe care acesta l-a obţinut pe nedrept de la societate şi victimă, prin 
comiterea infracţiunii în cauză. În caz contrar, dacă infractorul ar 
rămâne nepedepsit, balanța dreptății ar fi dezechilibrată şi ar fi 
nedrept atât fata de restul membrilor societăţii care respectă legea, 
cât şi fata de victimele infracțiunilor. 


În ceea ce priveşte pedeapsa, mulţi ar putea argumenta că 
acest concept face prea puţin pentru a ajuta victimele sau 
criminalii. De exemplu, uciderea unui criminal nu poate aduce 
înapoi viata victimei si duce numai la pierderea unei alte vieți. 
Mai mult decât atât, multi susțin că victimele ar trebui să fie 
încurajate să ierte si nu să ceară răzbunarea - înțelegând ca 
iertarea este mai aproape de civilizaţie, iar răzbunarea este strâns 
legată de barbarie. 


Într-adevăr, Legea islamică (Shari'ah) abordează aceste 
preocupări şi altele, dând două opţiuni victimei: a ierta sau a cere 
răzbunare. De fapt, Coranul încurajează victima să îl ierte pe 
răufăcător spre beneficiul ambelor parti. Cu toate acestea, în unele 

cazuri, victimele şi membrii familiilor acestora pot fi coplesiti de 
durere ca urmare a infracțiunii $i nu văd nicio soluţie în afară de 
a se răzbuna pe criminal sau de a-i cere să plătească pentru crima 
sa sub forma unor compensaţii financiare sau alte mijloace. În 
aceste cazuri, ideea de răzbunare şi restituire caută să abordeze 
interesele victimei şi ale societăţii in general. Nesolutionarea 
acestui aspect al relațiilor sociale poate duce la nedreptati; astăzi, 
anumite sisteme juridice sunt atât de îngăduitoare în ceea ce 
priveşte pedepsele, încât autorii de infracţiuni odioase, asa cum 
sunt violul sau abuzul sexual asupra copiilor, primesc doar o 
palmă peste încheieturile mâinilor, lăsând victimele chinuite de 
ideea că agresorii lor rămân nepedepsiti în timp ce ele trebuie să 
trăiască cu suferinţa lor pentru tot restul vieții. 


Cu toate acestea, Profetul (Pacea şi binecuvântarea lui Allah 
fie asupra sa!), Mesagerul Milei, nu a uitat infractorul şi s-a 
preocupat de reformarea spirituală a lui, oferindu-i de cele mai 
multe ori o a doua sansa; în cazul în care el se căia după primul 
act infracțional şi îşi remedia purtarea, putea să scape fără 
pedeapsă. 


In ceea ce priveşte infracțiunea de adulter, Coranul afirmă: 


„Pe cei doi dintre voi (bărbați sau femei), care se împreună 
între ei, pedepsiti-i cu asprime. Dar dacă ei se căiesc si se 
îndreaptă, atunci lasati-i in pace, căci Allah rămâne Primitor 
al căinței si Îndurător.” [Traducerea sensurilor Nobilului 
Coran, 4:16] 


Mai mult decât atât, pedeapsa în sine este văzută ca o formă 
de purificare spirituală pentru infractor. Astfel, un infractor care 
este preocupat de spiritualitatea sa şi de Viaţa de Apoi, ar putea 
alege el însuși să fie pedepsit pentru infracțiunile sale. 


Povestea lui Maiz ibn Malik este destul de grăitoare în 
această privință. Maiz a comis adulter şi a venit la Profet (Pacea 
şi binecuvântarea lui Allah fie asupra sa!), mărturisindu-și 
infracțiunea şi insistând asupra purificării sale prin pedeapsă, 
fiind pe deplin conștient că pedeapsa pentru o astfel de infracțiune 

era lapidarea vinovatului. Profetul (Pacea si binecuvântarea lui 
Allah fie asupra sa!) l-a întors de trei ori $i i-a întrebat pe membrii 
tribului lui dacă acesta era sănătos sau dacă era ceva în neregulă 
cu el. Ei au insistat că Maiz era sănătos şi că era unul dintre cei 
mai evlaviosi dintre ei. Numai după ce Maiz a insistat să fie 
pedepsit pentru a patra oară şi după ce Profetul (Pacea și 
binecuvântarea lui Allah fie asupra sa!) a fost asigurat că Maiz 
era complet sănătos, a fost acceptată cererea sa. 


Într-un incident similar, o femeie care comisese adulter a 
cerut să fie pedepsită şi, la fel ca în cazul lui Maiz, Profetul (Pacea 
şi binecuvântarea lui Allah fie asupra sa!) i-a cerut să plece. 
Numai după ce ea a insistat asupra pedepsei, aceasta i-a fost 
aplicată. Chiar si atunci, Profetul (Pacea si binecuvântarea lui 
Allah fie asupra sa!) a lăudat cainta ei extraordinară şi s-a rugat 
pentru ea. Acest lucru arată gradul ridicat de conștiință morală cu 
care Profetul (Pacea si binecuvântarea lui Allah fie asupra sa!) a 
alimentat inimile şi minţile adepților săi. Profetul (Pacea si 
binecuvântarea lui Allah fie asupra sa!) nu a implementat pedepse 
înainte ca societatea în care acestea urmau să fie aplicate să fi fost 
pregătită pentru aceasta. 


Trebuie remarcat faptul că învăţăturile Profetului (Pacea și 
binecuvântarea lui Allah fie asupra sa!) cu privire la dreptul penal 
nu au fost menite să fie aplicate fără a fi luate în considerare 
circumstanţele infractorului. Profetul (Pacea şi binecuvântarea lui 
Allah fie asupra sa!) nu a susținut că o anumită pedeapsă este 
adecvată în orice împrejurare. 


Importanţa contextului în aplicarea pedepselor corporale se 
poate observa în cazul infracțiunii de furt. În orice societate 
organizată, furtul este privit ca fiind un act sanctionabil. Cu toate 
acestea, pot exista cazuri în care o persoană se vede obligată să 
facă acest lucru şi, în acest caz, pedeapsa poate fi înlăturată. De 
exemplu, într-o perioadă de foamete, în timpul conducerii celui 
de al doilea calif al islamului, “Omar ibn al-Khattab (Allah să fie 
mulțumit de el!), pedeapsa corporală pentru furt, care este 
amputarea mâinii, nu a fost aplicată, deoarece în acele vremuri de 

lipsă şi foamete, furtul a fost considerat a fi o infracțiune mai 
degrabă din necesitate, decât din răutate. 


Pedepsele islamice, în special cele privitoare la adulter si furt, 
sunt menite să fie implementate doar într-o societate islamică în 
care justiția socială şi conștiința morală predomină şi unde nu 
există niciun motiv pentru săvârșirea de infracțiuni, în afară de 
răutatea umană. Profetul Milei (Pacea şi binecuvântarea lui Allah 
fie asupra sa!) nu a implementat niciodată vreo pedeapsă într-un 
alt context decât acesta. 


Trebuie să precizăm faptul că lapidarea ca pedeapsă pentru 
adulter, chiar dacă nu se practică în zilele noastre de către evrei și 
creștini, este poruncită şi în Tora, o Scriptură Sfântă pentru 
ambele religii. 

A încurajat Profetul Mohammed (Pacea si 
binecuvântarea lui Allah fie asupra sa!) 
subjugarea şi opresiunea femeilor? 


Unii susţin că Profetul Mohammed (Pacea si 
binecuvântarea lui Allah fie asupra sa!) a încurajat opresiunea 
femeilor, după cum reiese din acțiunile sale şi din principiile pe 
care el (Pacea şi binecuvântarea lui Allah fie asupra sa!) le-a 
transmis adepților săi. Unii întreabă: cum poate fi respinsă 
opresiunea femeilor de unii musulmani rataciti, dacă aceasta a 
fost aprobată de către Profetul islamului (Pacea şi binecuvântarea 
lui Allah fie asupra sa!) însuși? Mai mult decât atât, din moment 
ce Profetul Mohammed (Pacea şi binecuvântarea lui Allah fie 
asupra sa!) a prescris legi pentru femei din perspectiva unui bărbat 
şi a societăţii tribale şi patriarhale în care a trăit, acest lucru a 
condus, în mod natural, la diminuarea statutului femeilor. Prin 
urmare, continuă argumentarea lor, atitudinile şi legile islamice 
trebuie să fie privite ca fiind depăşite şi ca având nevoie de 
revizuire. 


Însă, este adevărat faptul că învățăturile și practicile 
Profetului (Pacea şi binecuvântarea lui Allah fie asupra sa!) 
aprobă opresiunea fata de femei? Mai mult decât atât, s-au bazat 
învățăturile sale pe cunoştinţele sale personale, pe experienţa sa 
sau pe condiţiile societății în care a trăit? Sunt atitudinile islamice 
față de femei legate de condițiile personale, sociale şi istorice? 


lată ce spune Allah Preaînaltul in Nobilul Coran: 


„EI (Allah) este Cel care v-a creat dintr-un singur suflet si 
din el a făcut-o تو‎ pe perechea lui, lângă care el să poată găsi 
liniște (...)” [Traducerea sensurilor Nobilului Coran, 7:189] 


Acest verset important exprimă egalitatea în esenţă dintre 
bărbați şi femei. Este un principiu care se bazează pe o viziune 
generală asupra omenirii în islam: aceea că bărbaţii şi femeile sunt 


ISIAMHOUSE «com 


egali în ceea ce privește căutarea fericirii supreme. Chiar dacă 
Legea islamică admite anumite diferente biologice şi sociale între 
bărbaţi şi femei, acest punct de vedere general al egalităţii dintre 
sexe nu este neglijat niciodată. 


În acelaşi timp, normele şi reglementările aplicabile femeilor 
care par a fi discriminatorii dintr-o perspectivă modernă, nu s-au 
bazat pe opinia personală a Profetului (Pacea şi binecuvântarea 
lui Allah fie asupra sa!) sau pe contingentele istorice. În schimb, 
musulmanii au credința că Profetul (Pacea şi binecuvântarea lui 
Allah fie asupra sa!) a fost cel care a transmis Mesajul Divin care 
poartă în el Înţelepciunea atotcuprinzătoare. Pentru a înţelege 
aspectele Intelepciunii lui Allah, este nevoie de înţelegere 
spirituală și de experiență. Astfel, pentru un musulman, acestea 
nu trebuie să fie respinse doar pentru că se află în contradicţie cu 
unele tendințe moderne. 


Trebuie adăugat că, deşi există diferenţe biologice şi sociale 
între sexe, etica Profetului (Pacea şi binecuvântarea lui Allah fie 
asupra sa!) conectează bărbatul şi femeia într-un mod 
semnificativ: în realizarea de fapte bune. Cei doi au menirea de a 
fi agenţi ai binelui și de a se ajuta unul pe celălalt în această 
misiune. Coranul nu numai că descrie femeile ca având idealul 
nobil de a atinge virtutea şi cunoașterea, ci de asemenea, stabileşte 
o legătură indisolubilă între rolul bărbaţilor şi cel al femeilor; 
astfel, un sex nu este privilegiat peste celălalt. În descrierea 
relației dintre un sot şi soția sa, Coranul spune: 


»(...) ele vă sunt veşmânt vouă, iar voi le sunteţi vesmant 
lor (...)” [Traducerea Sensurilor Coranului cel Sfânt, 2:187] 


Ambii parteneri trebuie să se sprijine reciproc în căutarea 
binelui. 


Profetul (Pacea şi binecuvântarea lui Allah fie asupra sa!) nu 
numai că a tratat femeile în mod drept, dar a înălţat, de asemenea, 
statutul lor într-o societate care considera femeile ca fiind un 
blestem. Aceasta era o societate care îngropa fetele nou-născute 
de vii pentru a proteja o imagine distorsionată a onoarei. 

Două cazuri decisive demonstrează grija şi rangul atribuite 
femeilor. În primul rând, atunci când era pe patul de moarte, 
moment în care orice persoană se preocupă de cele mai 
importante chestiuni, Profetul (Pacea si binecuvântarea lui Allah 
fie asupra sa!) şi-a sfătuit în mod ferm companionii (Allah să fie 
mulțumit de ei!) să le trateze pe femei cu blandete şi compasiune. 


Un alt prilej a fost discursul său din cadrul Pelerinajului de 
Adio de pe Muntele Arafat, la care s-a relatat că au participat în 
jur de 120.000 de oameni. El (Pacea şi binecuvântarea lui Allah 
fie asupra sa!) a profitat de această ocazie unică şi rară pentru a- 
şi instrui companionii (Allah să fie mulțumit de ei!) să trateze 
femeile în mod corect şi cu compasiune, avertizându-i să nu 
cumva să se întoarcă la practicile vechi și nedrepte. 


Sute de exemple pot fi citate din viaţa sa, care arată că el 
(Pacea şi binecuvântarea lui Allah fie asupra sa!) a tratat femeile 
cu compasiune, demnitate şi respect. El (Pacea şi binecuvântarea 
lui Allah fie asupra sa!) a arătat respect nu numai fata de femeile 
musulmane, ci si față de femeile nemusulmane. Femei din diverse 
medii şi de diferite rase au găsit în el (Pacea şi binecuvântarea lui 
Allah fie asupra sa!) un refugiu şi un protector milostiv. Această 
afirmaţie poate fi dovedită de numeroase cazuri, însă acest lucru 
depăşeşte sfera de interes a acestui proiect. 


El (Pacea şi binecuvântarea lui Allah fie asupra sa!) i-a 
învățat pe oameni că: „femeile sunt jumatatile gemene ale 
bărbaţilor”. Aceasta este o afirmație explicită a Profetului 
(Pacea şi binecuvântarea lui Allah fie asupra sa!), care a 
proclamat egalitatea dintre femei şi bărbaţi în ceea ce priveşte 
statutul şi rangul. Abu Hurairah (Allah să fie mulţumit de el!) a 
relatat că un om a venit la Profet (Pacea și binecuvântarea lui 
Allah fie asupra sa!) şi l-a întrebat: 


»«O, Mesager al lui Allah, fata de cine trebuie să arăt cel 
mai bun comportament?» Profetul (Pacea şi binecuvântarea 
lui Allah fie asupra sa!) a răspuns: «Mama ta.» Omul a 
întrebat: «Si apoi cine?» Mesagerul lui Allah (Pacea si 

binecuvântarea lui Allah fie asupra sa!) i-a spus: «Mama ta.» 
Omul a întrebat iar: «Şi apoi cine?» Profetul (Pacea şi 
binecuvântarea lui Allah fie asupra sa!) i-a spus: «Mama ta.» 
Omul a întrebat iar: «Si apoi cine?» Profetul (Pacea si 
binecuvântarea lui Allah fie asupra sa!) i-a spus: «Tatăl 
tau.»” (Al-Bukhari) 


Pentru cei mai putin familiarizati cu limba araba, raspunsul 
Profetului (Pacea si binecuvantarea lui Allah fie asupra sa!) - 
„tatăl tău” rostit cu a patra ocazie indica statutul elevat al 
maternității asupra paternității, precum şi statutul foarte înalt al 
femeilor în islam. 


Cu altă ocazie, Profetul (Pacea şi binecuvântarea lui Allah fie 
asupra sa!) a spus: 


„Credinciosul nu trebuie să urască femeia credincioasă 
(soţia). Dacă îi displace una dintre caracteristicile ei, va fi 
mulţumit de alta.” (Muslim) 


De fiecare dacă când fiica sa, Fatimah (Allah să fie mulțumit 
de ea!), venea la casa lui, el (Pacea şi binecuvântarea lui Allah fie 
asupra sa!) o saluta, o săruta pe obraz si o aşeza în locul lui. Ori 
de câte ori el (Pacea نج‎ binecuvântarea lui Allah fie asupra sa!) o 
vizita, ea făcea acelaşi lucru: se ridica în picioare să-l salute, să-l 
sărute şi îl aşeza în locul ei. Femeile bătrâne, sclavele şi femeile 
pe care multi le considerau neimportante, puteau să-l abordeze pe 
Profet (Pacea şi binecuvântarea lui Allah fie asupra sa!) si sa 
meargă alături de el pe străzile din Medina, unde primeau ajutorul 
lui pentru nevoile lor. În Profet (Pacea şi binecuvântarea lui Allah 
fie asupra sa!), ele au găsit întotdeauna o mână de ajutor. Astfel 
au fost smerenia, sensibilitatea şi mila sa fata de femei. 


Sute de exemple pot fi citate din viata Profetului (Pacea şi 
binecuvântarea lui Allah fie asupra sa!), care arată că el a tratat 
femeile cu compasiune, oferindu-le cea mai mare demnitate şi 
respect. El (Pacea şi binecuvântarea lui Allah fie asupra sa!) a 
arătat respect şi demnitate nu numai fata de fetele şi femeile din 
comunitatea lui, ci, de asemenea, fata de femeile nemusulmane si 

față de cele din afara comunităţii. Femeile din diverse medii, rase 
şi de vârste diferite au găsit la el (pacea şi binecuvântarea lui 
Allah fie asupra sa!) adăpost si milă. 

A fost Profetul Mohammed (Pacea si 
binecuvântarea lui Allah fie asupra sa!) 
antisemit şi a măcelărit el bărbaţii, femeile şi 
copiii tribului evreiesc Qurayza? A planificat 
el epurarea etnică a evreilor din Peninsula 
Arabică? 


P rofi etul (Pacea şi binecuvântarea lui Allah fie asupra sa!) 
le-a predicat evreilor, sperând şi rugându-se pentru mântuirea lor. 
EI (Pacea şi binecuvântarea lui Allah fie asupra sa!) nu i-a învăţat 
pe companionii săi să îi urască pe evrei sau să îi extermine. 
Incidentul cu Banu Qurayza este adesea menţionat ca fiind un 
exemplu al uciderii brutale a evreilor nevinovaţi, însă fără 
prezentarea contextului istoric. Conflictul nu a fost cauzat de 
credința iudaică, ci de un război în care Banu Qurayza a ales să 
se implice. 


Atunci când Profetul (Pacea şi binecuvântarea lui Allah fie 
asupra sa!) a venit la Medina, el a făcut un pact constituțional cu 
evreii, care erau o minoritate. Li s-au oferit drepturi si libertăți si 
au trăit în pace pentru un timp. Musulmanii nu le făceau niciun 
rău. 


Pentru a oferi un exemplu: odată, un evreu şi un musulman 
se certau. Atunci când evreul l-a lăudat pe Moise (Pacea fie asupra 
sa!), spunând că îi este superior Profetului Mohammed (Pacea si 
binecuvântarea lui Allah fie asupra sa!), musulmanul l-a insultat 
pe evreu. Acesta s-a plâns Profetului (Pacea şi binecuvântarea lui 
Allah fie asupra sa!), care a spus: „Nu-mi atribui mie 
superioritate peste Moise.” Acesta a fost contextul convietuirii 
religioase al incidentului cu Banu Qurayza. 


Pactul pe care Profetul Mohammed (Pacea şi binecuvântarea 
lui Allah fie asupra sa!) l-a făcut cu evreii, împreună cu alte triburi 

din Medina, a reprezentat o parte dintr-o constituţie scrisă, care 
este considerată a fi una dintre cele mai vechi din istorie. O 
întreagă secțiune a constituției le-a fost dedicată în mod special 
evreilor. 


Principalele clauze ale constituției care abordau relaţiile 
dintre musulmani şi evrei spuneau că aceştia trebuiau să 
convietuiasca in pace. Ambii aveau obligaţia de a proteja orașul 
Medina, iar dacă ar fi avut loc vreo agresiune străină, toți trebuiau 
să apere orașul și să împartă greutățile financiare. 


Acest tratat de pace a inclus triburile evreiești principale din 
Medina, la acea vreme: Banu Qurayza, Banu Nazir şi Banu 
Qaynuqga. Desi au existat alte triburi evreieşti care au trăit în pace 
cu musulmanii, aceste triburi, în special, nu au respectat tratatul 
şi, unul după altul, l-au si încălcat. 


În primul rând, Banu Nazir a încercat să-l asasineze pe Profet 
(Pacea şi binecuvântarea lui Allah fie asupra sa!), fapt care a 
condus la un război între musulmani și acest trib. În al doilea rând, 
Banu Qaynuqga a încălcat dreptul unei femei musulmane prin 
expunerea forţată a părților ei private, în timp ce ea se afla în piaţă. 
Acest lucru a condus la un alt conflict între musulmani şi evrei. 
Drept urmare, ambele triburi evreiești au fost expulzate din 
Medina, din cauza încălcării tratatului şi a constituției. 


În ceea ce îi priveşte pe Banu Qurayza, aceştia nu numai că 
au încălcat tratatul, ci au şi conspirat cu meccanii și cu alte triburi 
arabe pentru ataca Medina, cu scopul de a-i nimici pe musulmani 
pentru totdeauna. În prezent, astfel de acţiuni ar fi clasificate ca 
fiind cazuri de trădare şi insurgență. 


Evreii şi aliaţii lor marsaluiau spre Medina cu o armată de 
zece mii de oameni în timp ce Profetul (Pacea şi binecuvântarea 
lui Allah fie asupra sa!) avea doar trei mii de soldaţi. Lupta care 
a urmat a fost numită „Bătălia santului”, pentru că musulmanii, 
ca tactică de apărare, au săpat un sant în jurul Medinei. 

Profetul (Pacea şi binecuvântarea lui Allah fie asupra sa!) nu 
se mai confruntase niciodată cu o astfel de situație critică şi 
alarmantă, în toată experiența sa militară. 1 (Pacea și 
binecuvântarea lui Allah fie asupra sa!) a trebuit chiar să trimită 
femeile şi copiii musulmani la periferia Medinei, pentru siguranța 
lor. Musulmanii s-au temut că întreaga comunitate va fi 
exterminată. 


Coranul descrie situaţia astfel: 


„Când ei au venit la voi de deasupra voastră şi de sub voi 
(din susul văii şi din josul ei) şi când ochii voştri au fost 
tulburati si inimile v-au ajuns în gat (din pricina spaimei) şi v- 
ati făcut voi fel de fel de gânduri în privinţa (Fagaduintei) lui 
Allah.” [Traducerea sensurilor Nobilului Coran, 33:10] 


Dintr-odată, a început să sufle un vânt violent, care, strategic, 
era în favoarea Profetului (Pacea si binecuvântarea lui Allah fie 
asupra sa!) şi a armatei sale. Lupta interminabilă și condițiile 
climatice dificile i-au forțat pe dușmanii musulmanilor să plece în 
cele din urmă. Recunoscând înfrângerea totală, meccanii și 
celelalte triburi au părăsit Medina. Profetul (Pacea si 
binecuvântarea lui Allah fie asupra sa!) a plecat imediat spre Banu 
Qurayza. După un asediu de aproape o lună, Banu Qurayza s-a 
predat. 


Profetul Mohammed (Pacea şi binecuvântarea lui Allah fie 
asupra sa!) a trebuit să hotărască soarta a 700 de prizonieri de 
război care aparțineau tribului Qurayza. El (Pacea și 
binecuvântarea lui Allah fie asupra sa!) nu a luat nicio decizie cu 
privire la ei, ci a lăsat acest lucru pe mâna unui judecător, Sad 
ibn Muadh, care a fost un aliat al Banu Qurayza şi conducătorul 
unui trib important din Medina. 


Sa‘d a făcut un angajament cu ambele parti - Profetul (Pacea 
şi binecuvântarea lui Allah fie asupra sa!) pe de o parte şi liderii 
Banu Qurayza pe de altă parte — conform căruia verdictul lui avea 
să fie respectat. Verdictul final al lui Sa‘d a fost ca aceia care au 
luptat împotriva musulmanilor să fie ucişi, iar femeile şi copiii să 

fie luați prizonieri. Această hotărâre a fost aplicată în 
conformitate cu acordul voluntar al evreilor de a respecta 
verdictul final. 


Banu Qurayza s-a confruntat, din păcate, cu această pedeapsă 
aspră din cauza actului lor foarte grav de trădare, care a subminat 
în întregime stabilitatea, şi asa fragilă, a comunității. De fapt, 
evreii nu au avut obiecţii fata de această hotărâre, deoarece 
decizia lui Sa‘d s-a bazat pe legea iudaică, după cum apare în 
Tora: 


„Când te vei apropia de o cetate ca să te baţi împotriva 
ei, s-o îmbii cu pace. Dacă primește pacea şi-ţi deschide 
porţile, tot poporul care se va afla în ea să-ţi dea bir si să-ți fie 
supus. Dacă nu primeşte pacea cu tine şi vrea să facă război 
cu tine, atunci s-o împresori. Si după ce Domnul, Dumnezeul 
tău, o va da în mâinile tale, să treci prin ascutisul sabiei pe toți 
cei de parte bărbătească. Dar să iei pentru tine nevestele, 
copiii, vitele, si tot ce va mai fi în cetate, toată prada, şi să 
mănânci toată prada vrajmasilor tai, pe cari ti-i va da în mână 
Domnul, Dumnezeul tău.” [Deuteronom, 20:10-14] 


Un scriitor hindus, Nadhuran, a concluzionat, după un studiu 
detaliat al tratatului istoric şi al hotărârii judecătoreşti luate 
împotriva lui Banu Qurayza: 


„(...) desi pare dur, verdictul lui Sa'd a fost corect. În primul 
rând, acest verdict este în concordanţă cu legile lor (ale evreilor). 
În al doilea rând, verdictul a fost luat de un mediator, care a fost 
aliatul lor si pe care ei înşişi l-au ales să hotărască între ei si 
Mohammed.” 


Autoarea prolifica si savantul religiilor comparative, Karen 
Armstrong a spus: 


„(...) Cu toate acestea, este important sa reținem ca membrii 
tribului Qurayza nu au fost uciși din motive religioase sau 
rasiale. Niciunul dintre celelalte triburi evreieşti din oază nu a 
obiectat şi nu a încercat să intervină, deoarece, se vedea în mod 

clar că era o chestiune pur politică si tribală (...) Oamenii din 
Qurayza au fost executaţi pentru trădare. Celelalte șaptesprezece 
triburi evreieşti din Medina au rămas în oază, trăind în relații de 
prietenie cu musulmanii timp de mai mulți ani, iar Coranul a 
continuat Să insiste ca musulmanii să-și amintească de înrudirea 
spirituală cu oamenii Cărţii (...)” 


Prin urmare, din contextul detaliat al acestui incident, reiese 
în mod clar faptul că acuzaţia de epurare etnică sau genocid 
asupra evreilor din Medina este nefondată. 

Îi atribuie musulmanii divinitatea Profetului 
Mohammed (Pacea si binecuvântarea lui Allah 
fie asupra 7 


Având în vedere monoteismul pur şi strict al islamului, 
această întrebare pare, la prima vedere, irelevantă și chiar 
absurdă. Însă, din cauza faptului că musulmanii îl respectă foarte 
mult şi îl cinstesc în mod deosebit pe Profet (Pacea si 
binecuvântarea lui Allah fie asupra sa!), multi nemusulmani, în 
special din Occident, cred, in mod eronat, că musulmanii 1 se 
închină lui. Într-adevăr, unii dintre ei îi acuză pe musulmani că 
aceştia cred în faptul că Profetul (Pacea şi binecuvântarea lui 
Allah fie asupra sa!) este Dumnezeu. 


Evenimentul spectaculos care a avut loc la moartea sa este de 
ajuns pentru a pune capăt tuturor îndoielilor legate de această 
chestiune. Atunci când Profetul (Pacea şi binecuvântarea lui 
Allah fie asupra sa!) a murit, companionii săi (Allah să fie 
mulţumit de ei!) si, în special, cei apropiaţi lui, au fost reticenti în 
a crede vestea. Unul dintre cei mai puternici dintre aceştia, care 
ulterior a ajuns să fie al doilea calif, ‘Omar ibn al-Khattab (Allah 
să fie mulţumit de el!), nu numai că nu a acceptat faptul că 
Profetul (Pacea şi binecuvântarea lui Allah fie asupra sa!) murise, 
ci chiar a amenințat cu moartea pe cel care avea să răspândească 
acest „zvon”. Însă, prietenul Profetului (Pacea şi binecuvântarea 
lui Allah fie asupra sa!) şi al lui ‘Omar, Abu Bakr (Allah să fie 
mulțumit de ei!), după ce s-a asigurat că viata pământească a 
Profetului (Pacea si binecuvântarea lui Allah fie asupra sa!) luase 
sfârșit, s-a ridicat şi a afirmat cu fermitate: 


„0, oameni! Dacă vreunul dintre voi i se închină lui 
Mohammed, Mohammed este mort. (Insă) dacă cineva dintre 
voi I se închină lui Allah, Allah este Viu si Nemuritor.” 

Abu Bakr (Allah să fie mulţumit de el!) a recitat apoi versetul 
care i-a fost revelat Profetului (Pacea şi binecuvântarea lui Allah 
fie asupra sa!) după bătălia de la Uhud, când multi musulmani au 
fost socati de zvonul fals al morţii sale: 


„Și Mohammed nu este decât un Trimis - şi au mai fost 
înainte de el si alti Trimisi. Dacă el ar muri sau ar fi ucis, v- 
ati întoarce voi pe călcâiele voastre? (...)” [Traducerea 
sensurilor Nobilului Coran, 3:144] 


Versetul a avut un asemenea impact asupra oamenilor, încât 
a fost ca şi cum l-ar fi auzit pentru prima dată. 


Înainte de moartea sa, Profetul (Pacea şi binecuvântarea lui 
Allah fie asupra sa!) i-a avertizat pe toți companionii sai (Allah 
să fie mulțumit de ei!) să nu-l idolatrizeze sau să i se închine, aşa 
cum au făcut adepții altor Profeti (Pacea fie asupra lor!). El i-a 
învăţat fără încetare că, deși era Trimisul lui Allah, era doar un 
om şi, astfel, un muritor. 


Coranul afirmă fără echivoc: 


„Spune (0, Mohammed, oamenilor Scripturii şi idolatrilor): 
«Ci eu sunt doar un om, ca şi voi!» (...)” [Traducerea 
sensurilor Nobilului Coran, 18:110] 


Profetul (Pacea şi binecuvântarea lui Allah fie asupra sa!) a 
interzis construirea unui lăcaş de cult deasupra mormântului său. 
De fapt, el (Pacea şi binecuvântarea lui Allah fie asupra sa!) a fost 
înmormântat în casa lui, care era alipită de moscheea principală 
din Medina. Mormântul său a rămas până astăzi ataşat de 
moschee, iar musulmanii, în timp ce vizitează moscheea şi se 
roagă în ea, vizitează şi mormântul său si trimit binecuvântări 
asupra lui. Ei nu 1 se roagă pentru vreun beneficiu, deoarece acest 
lucru este strict interzis în islam. 


În cele din urmă, este important de remarcat faptul că nicio 
sectă islamică nu-l consideră pe Mohammed (Pacea si 
binecuvântarea lui Allah fie asupra sa!) Dumnezeu şi nu i se 
închină. 

Este Dumnezeul lui Mohammed (Pacea si 
binecuvântarea lui Allah fie asupra sa!) 
Răzbunător? 


Aceasta este o concepţie greşită care este adânc 
înrădăcinată în atitudinea occidentală fata de islam şi care nu are 
niciun fel de temei. Profetul (Pacea şi binecuvântarea lui Allah fie 
asupra sa!), care a fost trimis ca o îndurare pentru întreaga creație, 
i-a învăţat pe companionii săi (Allah să fie mulţumit de ei!) că 
Allah Preaînaltul are multe Nume pe care le-a revelat creației 
Sale. Printre acestea, Preamilostivul şi Prea Îndurătorul sunt 
Atributele cel mai des citate în Coran şi două dintre cele mai 
importante. 


Fiecare Capitol (cu excepția unuia) din Coran începe cu 
invocarea: „În numele lui Allah Ar-Rahman (Preamilostivul), 
Ar-Rahim (Prea Îndurătorul)”. De fapt, Numele de 
„Preamilostivul” (Ar-Rahman), ca Nume al lui Allah, nu le era 
cunoscut arabilor atunci când acesta a fost revelat pentru prima 
dată în Coran. El le-a fost introdus prin Revelatie, iar când au 
întrebat la ce face referire, Allah Preaînaltul a revelat versetul: 


„Spune: «Chemati-L Allah sau chemati-L 
Preamilostivul, oricum L-ati chema, ale Lui sunt Numele cele 
mai frumoase!» (...)” [Traducerea sensurilor Nobilului 
Coran, 17:110] 


Mai mult decât atât, Numele de ,,Preamilostivul” nu este 
numai unul dintre numeroasele Sale Nume frumoase, ci deţine, de 
asemenea, un loc foarte important în islam. Un principiu stabilit 
al islamului este acela că Mila lui Allah este mai mare decât 
Mânia Lui. Într-adevăr, Profetul (Pacea şi binecuvântarea lui 
Allah fie asupra sa!) a relatat că Allah Preaînaltul spune: 


als) Îndurarea Mea este mai mare decât Mânia Mea.” 
(Al-Bukhari) 

Există numeroase versete si relatări de la Profetul islamului 
(Pacea şi binecuvântarea lui Allah fie asupra sa!) care fac 
cunoscute Mila şi Compasiunea lui Allah. De exemplu, Profetul 
(Pacea şi binecuvântarea lui Allah fie asupra sa!) a spus: 


„Cu adevărat, Allah este Bun şi iubeşte bunătatea. De 
asemenea, El dăruiește pentru bunătate ceea ce nu dăruieşte 
pentru răutate (...)” (Muslim şi Abu Dawud) 


Într-o altă relatare, Profetul (Pacea și binecuvântarea lui 
Allah fie asupra sa!) a afirmat: 


„Există o sută (de părţi) ale Milei lui Allah şi, dintre 
acestea, El a pogorât o parte asupra djinnilor, a oamenilor şi 
a insectelor si datorită acesteia (aceasta parte) ei se iubesc unii 
pe alţii, arată bunătate unii fata de alţii si chiar şi fiara isi 
tratează puiul cu afecţiune, iar Allah a reţinut nouăzeci تو‎ 
nouă de parti ale milei, cu care îi va trata pe robii Săi în Ziua 
Învierii.” (Muslim) 

Coranul afirmă că însăși trimiterea Profetului Mohammed 
(Pacea şi binecuvântarea lui Allah fie asupra sa!) pentru întreaga 
omenire a fost o îndurare pentru întreaga creaţie. Într-adevăr, 
Mila lui Allah Preaînaltul străbate nu numai Cosmosul, ci este, de 
asemenea, un principiu juridic şi etic fundamental în islam. 
Invatatii au demonstrat că Mila lui Allah se manifestă în legile 
juridice care au fost revelate omenirii. 


Mila lui Allah poate fi observată, de asemenea, în relatările 
Profetului (Pacea şi binecuvântarea lui Allah fie asupra sa!) cu 
privire la Viaţa de Apoi, Rai și Iad. Însăși natura Iadului, ca un 
loc al suferinţei umane şi al pedepsei, este adesea citat ca dovadă 
în susținerea afirmației că Allah Preainaltul este Răzbunător. Cu 
toate acestea, o analiză mai atentă a modului în care sunt descrise 
Raiul şi Iadul în Coran, precum şi a scopului lor, oferă o 
perspectivă asupra Milei lui Allah, chiar şi în Viaţa de Apoi. 


Când Allah Preaînaltul descrie Raiul şi Iadul în Nobilul 
Coran, descrierile Iadului sunt adesea foarte scurte în comparație 

cu cele ale Raiului. De exemplu, Capitolul 55 din Nobilul Coran 
conţine 22 de versete frumoase cu detalii elocvente referitoare la 
Paradis, în timp ce doar 7 versete ale sale vorbesc despre Iad. 


Mai mult decât atât, Coranul indică faptul că Iadul nu a fost 
creat din motive arbitrare. Mai degrabă, în timp ce descrie focul 
Iadului, Coranul completează adesea descrierile cu motivele 
pentru care locuitorii sai au ajuns acolo. 


În multe locuri, motivele vizează comportamentul social al 
individului, aşa cum sunt lipsa de compasiune fata de săraci sau 
exploatarea nejustificată a oamenilor. Este interesant de observat 
faptul că multe dintre aceste păcate sunt comise împotriva altor 
persoane şi nu doar „împotriva lui Allah”. 


Prin urmare, pedeapsa şi Focul Iadului în sine sunt legate de 
dreptate şi, prin extensie, de Mila lui Allah. Ar trebui ca un 
Dumnezeu Preamilostiv să permită ca infractorii să rămână 
nepedepsiti? Ar trebui El să permită ca greşelile comise împotriva 
victimelor să rămână nesolutionate? Desigur că nu! Prin urmare, 
Jadul şi pedeapsa reprezintă în sine o milă faţă de victimele 
fărădelegilor si un aspect necesar al dreptăţii. 


Mentinandu-se în parametrii dreptății, Profetul (Pacea şi 
binecuvântarea lui Allah fie asupra sa!) a susținut în mod clar 
faptul că pedepsirea nu va avea loc fără un proces echitabil: 
înregistrările vor fi prezentate, martorii vor fi chemaţi, chiar şi 
ochii nostri, urechile şi articulațiile vor da mărturie. Nimeni nu va 
fi nedreptăţit. Mai mult decât atât, în timp ce Allah, prin Mila Sa, 
îi va răsplăti din abundență pe cei care au fost drepți, El nu îi va 
pedepsi pe răufăcători decât pentru infracțiunile şi faptele lor rele 
- nu mai mult. Coranul afirmă: 


„Cel ce vine cu o faptă bună va avea parte de ceva şi mai 
bun decât ea, iar cel ce vine cu o faptă rea (să știe că) cei care 
săvârşesc fapte rele nu vor fi răsplătiți decât după ceea ce au 
săvârșit.” [Traducerea sensurilor Nobilului Coran, 28:84] 

Chiar تو‎ în timp ce Coranul vorbeşte despre pedeapsă şi Focul 
Iadului, concluzionează de multe ori cu idei referitoare la Mila si 
Iertarea lui Allah, menţionând că „El este Preamilostivul, 
Atoateiertătorul”. Chiar şi atunci când vorbește despre 
răufăcători şi infractori, Allah Preaînaltul îi încurajează să nu 
deznădăjduiască, deoarece Mila şi Iertarea Sa sunt infinite, dupa 
cum spune Nobilul Coran: 


»(...) «O, voi, robii Mei, care ati întrecut măsura in 
defavoarea voastră, nu deznadajduiti în privinţa Îndurării lui 
Allah!» Allah iartă toate păcatele. El este Al-Ghafir 
(Atoateiertătorul), Ar-Rahim (Prea Îndurătorul).” [Traducerea 
sensurilor Nobilului Coran, 39:53] 


În acest sens, învățăturile Profetului (Pacea şi binecuvântarea 
lui Allah fie asupra sa!) arată că pedeapsa poate fi văzută chiar ca 
fiind o acţiune milostivă a lui Allah Preaînaltul. Există relatări 
care indică faptul ca, pentru multi oameni, intrarea în Jad va fi un 
mod de purificare, iar păcătoşii vor intra în cele din urmă în Rai, 
după ce vor plăti pentru faptele lor rele. Fără Iad, ar fi nedrept ca 
acești oameni să intre în Rai şi tot astfel, fără Iad, ei nu ar putea 
avea ocazia să guste şi să aprecieze Raiul — acestea arătând din 
nou motivele milostive din spatele creării Iadului de către Allah 
Preaînaltul. 


Prin urmare, din cele de mai sus, se poate observa că 
învăţăturile Profetului Mohammed (Pacea si binecuvântarea lui 
Allah fie asupra sa!) nu Il arată pe Allah ca fiind Răzbunător, ci 
Preamilostiv si Prea Îndurător, atât în această viata, cât şi în Viaţa 
de Apoi. 

Suferea Profetul (Pacea şi binecuvântarea lui 
Allah fie asupra sa!) de epilepsie? 


Afirmațiile conform cărora Profetul Mohammed (Pacea 
şi binecuvântarea lui Allah fie asupra sa!) ar fi suferit de epilepsie 
se bazează pe o serie de ipoteze slabe, care nu sunt susţinute de 
cercetările medicale. Acestea se bazează exclusiv pe diferitele 
descrieri ale stării sale din timpul primirii Revelatiei. În primul 
rând, Profetul (Pacea şi binecuvântarea lui Allah fie asupra sa!) a 
primit prima Revelatie la vârsta de patruzeci de ani. Acest lucru 
ar însemna că Profetul (Pacea şi binecuvântarea lui Allah fie 
asupra sa!) a început să sufere brusc de epilepsie după această 
vârstă, deoarece nu s-a relatat că ar fi avut astfel de experienţe 
înainte. Acest lucru este foarte putin probabil din punct de vedere 
medical. 


Mai mult decât atât, epilepsia este văzută ca o modalitate de 
a explica viziunile Profetului (Pacea şi binecuvântarea lui Allah 
fie asupra sa!) şi experiențele sale spirituale. Nu s-a cunoscut 
faptul că Profetul (Pacea şi binecuvântarea lui Allah fie asupra 
sa!) ar fi suferit astfel de trăiri fizice sau psihice, decât în timpul 
primirii Revelatiei. Acest lucru ar însemna că epilepsia Profetului 
(Pacea şi binecuvântarea lui Allah fie asupra sa!) a avut loc doar 
atunci cand i-au fost revelate versetele din Coran. Aceasta ar fi o 
anomalie medicală, deoarece epilepsia nu este asociată cu astfel 
de experienţe. 


Epilepsia netratată duce, de asemenea, la deteriorare mentală 
şi la dificultăţi. Profetul Mohammed (Pacea şi binecuvântarea lui 
Allah fie asupra sa!) a primit Revelația timp de 23 de ani si 
niciodată nu s-a relatat că memoria sau capacitatea sa mentală ar 
fi suferit în vreun fel. 


Dacă luăm în considerare întreaga istorie a vieții Profetului 
(Pacea şi binecuvântarea lui Allah fie asupra sa!), se pot observa 
foarte clar integritatea, calitățile şi coerenţa personalității sale. El 

(Pacea si binecuvântarea lui Allah fie asupra sa!) a transformat 
credința, practica şi mentalitatea unui popor corupt şi slab 
dezvoltat, devenind părintele unei naţiuni într-o manieră fără 
precedent în istoria omenirii. 


De la viaţa de familie la personalitatea sa publică, detaliile 
vieţii sale au fost transparente. Ceea ce reiese dintr-o privire 
impartiala asupra personalităţii lui este faptul că toate realizările 
sale nu pot fi reduse la câteva motive medicale. Spre deosebire de 
multe dintre marile figuri ale istoriei, ceea ce Profetul (Pacea şi 
binecuvântarea lui Allah fie asupra sa!) a făcut, a declarat și 
sancționat este înregistrat în mod autentic, mai ales după ce a 
primit Revelația. Într-adevăr, miile de pagini care au fost scrise 
cu privire la viata lui nu dezvăluie nicio urmă de comportament 
haotic sau irațional. 


Ideea că Profetul (Pacea şi binecuvântarea lui Allah fie 
asupra sa!) ar fi fost un epileptic a fost adusă pentru prima dată 
de orientalisti, ale căror argumente sunt foarte fragile atât din 
punct de vedere ştiinţific, cât si istoric. De atunci, aceasta 
pretindere a fost readusă în conştiinţa publică de către 
propagandistii și criticii cărora prea putin le pasă de baza 
acuzațiilor lor. Din cele de mai sus, este clar că, atunci când se 
analizează in mod obiectiv viata Profetului (Pacea și 
binecuvântarea lui Allah fie asupra sa!), este greu să se ia un astfel 
de argument în serios. 

